qundao/data-zh-poetry huggingface dataset:
归朝欢
作者：孙梅锡
朝代：明
体裁：曲

西郊外。西郊外九坞树前。生：为何到此。末：闻得将军镇此边。敢来望。敢来望贵眼一看。生：这箭呵。我军中也用得。你可认得卓王孙家么末：小人认得。。家近柏台书院。生：他家没有事么。末：小人不敢说。生：便说何妨。末：听他家小姐今受蹇。生惊介：怎么受蹇。末：一朝春谢花零片。生：晓得小姐是那一个。末想是将军旧有缘。
归朝欢
作者：孙梅锡
朝代：明
体裁：曲

谁还愿。谁还愿鹓行豸冠。待漏趋朝万国天。谁还愿。谁还愿虎符豹冠。倚剑横冲万里烟如今呵。。沈沈宦海迷难转。拘拘利锁将人缱。战马嘶风自可怜。
忆多娇
作者：孙梅锡
朝代：明
体裁：曲

丑：心内怯。气未接。做事不成浑没法。奔走东西空望切自家守候小姐多时。如何杳无音问。天呵。。脚踪空蹑。脚踪空蹑。咽吐空劳内热。
忆多娇
作者：孙梅锡
朝代：明
体裁：曲

外上：司马郎。怨未降。淫女当时恼夜亡。肯信今朝大有光。颇自羞惶。犹恐前愆未忘。
忆多娇
作者：孙梅锡
朝代：明
体裁：曲

旦贴上：袍锦褪。纱帽压。香罗襕束腰一捻。粉底靴儿根头遢。贴：小姐。你看我青衣小帽。像也不像旦：怎生不像。只见。两肩窝狭。两肩窝狭。似一个官人侍妾。
忆多娇
作者：孙梅锡
朝代：明
体裁：曲

生上：人影寂。更漏彻。懊恨风前心更裂。月色梅花两愁绝。情事难说。情事难说。只恐番成恶业。
忆多娇
作者：孙梅锡
朝代：明
体裁：曲

重辛苦我也。休诉说只是。四下人声奴心怯。贴：这是管园人巡警。不要打从那里去。竟自矮墙中跨出就罢。待我扶了你。合：扳著花枝将身拽呀。。一声树拉。一声树拉。不觉心惊胆慑。
忆秦娥
作者：孙梅锡
朝代：明
体裁：曲

小旦上：愁难竟。长门望月偏孤另。净女婢上：偏孤另。愁人怨魄。凄凄相并。
忆莺儿
作者：孙梅锡
朝代：明
体裁：曲

旦贴上：香染衣。露染裾。谒罢君王归院迟。宣政门前日乍移。春光正宜。春心颇娱。翠翘金凤新妆洗。恣游嬉。鸣鸠乳燕先在碧窗西。
忆莺儿
作者：孙梅锡
朝代：明
体裁：曲

花又飞。鸟又啼。花落鸟啼思欲迷。如鸟如花真可悲。香回翠车。风掀翠裾。春心欲禁凭谁主。扯旦贴介：惜芳菲。可容蝴蝶偷过画桥西。
忆莺儿
作者：孙梅锡
朝代：明
体裁：曲

草满蹊。水满陂。恼得杨花压路飞。无限伤春春自知。莺花满堤。烟霞满衣。春愁漫逐游丝去。画阑低。珠帘高挂惟有燕雏飞。
急板令
作者：孙梅锡
朝代：明
体裁：曲

你好把空头尽埋。往常间花言顿乖推丑介：你且去。天呵。。追思可哀早知今日呵。你就。赌尽黄金。著我难猜罢罢。只得好歹守他。正是。船到江心。事到头来合前丑。
急板令
作者：孙梅锡
朝代：明
体裁：曲

念狂鲰困穷不才。勿生嗟埋冤此来。看时回运泰终有日。马奋天衢。凤起蓬莱。飞腾青汉。稳步金阶。合：权消受破壁青苔。残叶户小茅斋。
急板令
作者：孙梅锡
朝代：明
体裁：曲

愧此身无能女钗今属你多能秀才。这也是时该命该。愿守春风。锦片花开。肯怨秋光。苦雾云埋合前贴。
急板令
作者：孙梅锡
朝代：明
体裁：曲

掌中珠今日破胎我相公呵。也自有。席上珍青年久怀。倘卖与皇家你自有。红锦为缠。白玉为钗我呵。也不是今日。行酒青衣。汲水芒鞋合前旦。
恋牌令
作者：孙梅锡
朝代：明
体裁：曲

凤兮倦家乡往。旦：凤兮凤兮归故乡。他自比了生：欲。寻伴远求凰旦：遨游四海求其凰。是乏配的了。生：奈无所相将为聘。岂今夕造斯堂。旦：时未遇兮无所将。何期今夕兮升斯堂。说我家召他。生：喜丝萝偷萦筵上。有婵娟明艳闺房。旦：有艳女兮在闺房。说著奴家了。生：室空迩人遐异方。渺难从。毒我衷肠。旦：室迩人遐毒我肠。说我难得相近生：鸳鸯呵。也有。接双颈交文吭。成好事共翱翔。偏我不能似他。旦：何缘交颈为鸳鸯。相颉颃兮共翱翔。他言及至此。不觉我有相从之志生：天呵。。怎能勾颠鸾倒凤。一地里两情忘。旦：得托字尾永为妃。交情通体心和谐。若成伉俪。定有恩私。生：叹知音从来绝响。有谁能中夜相亡。旦：中夜相从更有谁。我也愿随你。只是闺门紧急。孤红无赖。如何是好。生：奋双翼共起高翔。勿相孤使余悲伤。
惜奴娇
作者：孙梅锡
朝代：明
体裁：曲

特进醍醐。忝当年旧雨。今洗尘涂。愁城内愿破许多辛苦。从来沦落世途。君须屈指樽前遍数。飞凫喜能到海云边。握手旧人相诉。
懒画眉
作者：孙梅锡
朝代：明
体裁：曲

丁香欲吐暗芳飘。又早似茉莉风吹几阵高叹介：我叹一声呵。。分明挜卖海棠娇薄情的。故把春光眼底成消耗害得我。一点香涎咽不消。
懒画眉
作者：孙梅锡
朝代：明
体裁：曲

云梯三叠凤鞋高。斜捲春衫豆蔻梢你看他远远步出西斋来了。。乌纱帽侧过芭蕉。我欲卖弄一个风前俏。故把青梅作弹抛抛介。
懒画眉
作者：孙梅锡
朝代：明
体裁：曲

生上：孤眠常自背夭桃。只为病酒恹恹犯五痨呀。。这的是何来飞燕掠梅梢呀。。却原来露出如花貌。尽一个风前月下妖。
懒画眉
作者：孙梅锡
朝代：明
体裁：曲

谩思当日凤琴调。番惹得纷纷泪暗抛茂陵女。。你杏花墙外任妖娆我。旧枝未得春风信。肯学那浪蝶偷栖风露梢。
折桂令
作者：孙梅锡
朝代：明
体裁：曲

旦：因此上谢冰弦永托为妃。藉清樽不耻当垆。肯知道命也难扶。生年浅促。薄福自苦。竟撇我放不下中庭影孤。哭难招长夜魂阻。枉使凄恻。愿你在患苦须知若这九原可从呵。我也。愿成一个夫妇每生死同墟。
挂真儿
作者：孙梅锡
朝代：明
体裁：曲

小旦上：红杏枝头春已到。看双蝶花外飘飖。隔叶黄鹂。映阶碧草。抵死将人情搅。
排歌
作者：孙梅锡
朝代：明
体裁：曲

副净：十二秦楼。三千汉宫。何如野店娇红。当杯人手莫匆匆。仔细看花花万重。合：眉间俏。眼里红。涉江何用采芙蓉。春情荡。耍兴浓。不妨潦倒杏花中。
排歌
作者：孙梅锡
朝代：明
体裁：曲

柳叶初浓。桃花正红。画桥流水村东。如花人面乍相逢。春色迷魂暗里通。合：风光艳。天气融。戏看飞燕掠芳丛。歌三叠。酒数钟。顿教馀量十分充。
探春令
作者：孙梅锡
朝代：明
体裁：曲

净上：怒从心起怎饶人。为冤家难忍。思量欲把深雠报。恨不得冤业尽。
收江南
作者：孙梅锡
朝代：明
体裁：曲

总然是马相如犯罪呵。今此信付糊涂。难道是青囊不得上征途。归来说与信音乎。偏累我睁睁眼枯。偏累我睁睁眼枯孤红。。只恐怕青囊担病死无辜。
斗宝蟾
作者：孙梅锡
朝代：明
体裁：曲

生：追思鲍叔夷吾。总交情似水。久要如故。看乾坤今古。有几人为伍。幸遇。当歌豪气逸。横剑侠心孤。且倾壶。君须念入秦张禄。投朱季布小生。
斗黑麻
作者：孙梅锡
朝代：明
体裁：曲

旦：为隔叶黄鹂偷迁山峡。把带雨梨花羞飞下榻。贴：谁似我冒家法。脱却龙潭。来寻凤穴合前内云。
斗黑麻
作者：孙梅锡
朝代：明
体裁：曲

生：止赖得一声瑶琴谱牒。便上了数行月书婚帖。丑：谁似我奋雄鬣。欲渡无梁做了。济川舟楫。合：从今意惬。从今意惬。路多甘远涉。碾破关山半轮秋月。
新水令
作者：孙梅锡
朝代：明
体裁：曲

嗟哉夫子亶通儒。嗟哉夫子亶通儒。有雄才剑横奇技。又多能综众书。慕前贤易相如。嗟落魄无侣。空游倦凤凰羽。
普贤歌
作者：孙梅锡
朝代：明
体裁：曲

外上：平生不作皱眉人。懊恨冤家累老亲。今日声自吞。今日羞自忍。只为骨肉之情忘气分。
桂枝香
作者：孙梅锡
朝代：明
体裁：曲

一时魂绕。千回心倒。空惭薄命红颜。不遇多才年少。把心香浪烧。把心香浪烧。恨前缘不到。使我娇姿空老。任妆乔。不能锦帐勾春睡。虚使银缸和泪挑。
桂枝香
作者：孙梅锡
朝代：明
体裁：曲

秦楼凤渺。楚山云杳。茫茫烟树迷人。盼断故园春老。你新巢空垒。呢喃空好。于飞难效。谢多娇。好入梨花去。休思画栋巢。
桃李争放
作者：孙梅锡
朝代：明
体裁：曲

有何他事情慌。赖伊今夜包藏。
梁州序
作者：孙梅锡
朝代：明
体裁：曲

众：画楼前翠管风飘。朱帘外绿杨烟渺。渐黄昏人静。碧山归鸟。不怪华灯碍月。飞袖妨花。笑引金樽倒。去年人面也旧丰标。只恐风流减楚腰合前外。
梁州序
作者：孙梅锡
朝代：明
体裁：曲

小旦贴：惜风光帘幕春宵。惹风花池塘春晓。看双飞旧燕。认巢归绕。怪得落花芳涧。绿树苍云。不见仙郎到。海棠知未放且藏娇。贴留取风枝杜宇巢合前。
梁州序
作者：孙梅锡
朝代：明
体裁：曲

旦：绿窗飞絮。瑶阶芳草。点缀春光空好。梨花梦冷。虚将粉蝶痕消。你看翠绡封泪。罗袖分香。新恨凭谁告。秦关何处是碧云绕。懒向花间听凤箫。
梁州序
作者：孙梅锡
朝代：明
体裁：曲

雕轩花嫩。琼林莺小。正是东君未老。隔帘柔影。翻飞社燕寻巢。忽见酸风逃去。小雨偷来。惹得芳菲恼。锦堂春透也管弦嘈。看酒晕桃花满面娇。合：红袖舞。玉樽倒。向良辰美景同欢笑。真乐事胜蓬岛。
梨花儿
作者：孙梅锡
朝代：明
体裁：曲

他们坐得好安稳。我们行得好酸辛趁早去。趁早去。。把他那店上东西吃一顿嗏。。茅厮里面窠出快活粪。
梨花儿
作者：孙梅锡
朝代：明
体裁：曲

净扮女婢上：春兰吃苦常叫天。夏莲不见男儿面。秋菊心酸知几遍嗏。。冬梅较我还轻贱。
梨花儿
作者：孙梅锡
朝代：明
体裁：曲

我在家中吃饭吃方稳。如何又要出家门。你看我男子烧汤女傅粉嗏。。临邛市上不折本。
梨花儿
作者：孙梅锡
朝代：明
体裁：曲

梅香似我天下难。春心一发无由散。从入朱门愁不挽嗏。。知心常似天涯远。
步步娇
作者：孙梅锡
朝代：明
体裁：曲

花惜分香云别雨。一旦萦愁绪。无限别离悲。苦淡酸辛许多滋味。十分空结并头欢。半生忽洒相思泪。
步步娇
作者：孙梅锡
朝代：明
体裁：曲

贴：梁国去曾成子虚赋。毕了驷马高车志。追思旧好初。孔美雍容仰彼怜予。传绿绮。两心娱。怨知情却为知音起。
步蟾宫
作者：孙梅锡
朝代：明
体裁：曲

外上：门阑多喜春重到。更兼蔗境逍遥。不妨绿酒醉花朝。人共青山老。
步蟾宫
作者：孙梅锡
朝代：明
体裁：曲

小旦上：春藏步帐花开早。喜云鬟翠亸香绡。姐姐万福。旦：妹子免礼。丑上：读书未得换青袍。却被傍人笑。
步蟾宫
作者：孙梅锡
朝代：明
体裁：曲

旦上：陌头柳色惊看早。正晚妆楼上无聊。贴上：忽听窗外语相邀。应赴花间召。
步蟾宫
作者：孙梅锡
朝代：明
体裁：曲

生上：朱明又过端阳矣。感时序景是人非。那堪多病更相思。卧起新蝉声里。
步蟾宫
作者：孙梅锡
朝代：明
体裁：曲

贴丑上：封愁缄恨人千里。风花性何处佳期。别来心事且休题。探取新撩云雨。
水底鱼
作者：孙梅锡
朝代：明
体裁：曲

众：玉塞门开。黄云覆地埋。夷酋早拜。天教飞将来。天教飞将来。
水底鱼
作者：孙梅锡
朝代：明
体裁：曲

耀日戈开。森森剑戟排。红旗一派。遥从画角来。遥从画角来。
水底鱼儿
作者：孙梅锡
朝代：明
体裁：曲

不斩楼兰。乌号岂用弯。输情招虏。帝旨马前传。帝旨马前传下。
水底鱼儿
作者：孙梅锡
朝代：明
体裁：曲

丑净上：毳幕腥膻。随咱蓦地眠。长驱打猎。打到玉关前。打到玉关前。
水底鱼儿
作者：孙梅锡
朝代：明
体裁：曲

斥道除关。华夷共一天。不须三箭。瀚海静波澜。瀚海静波澜。
水底鱼儿
作者：孙梅锡
朝代：明
体裁：曲

生众上：万里关山。垂鞭看凯还。玉阶金阙。遥拜贺龙颜。遥拜贺龙颜。
水底鱼儿
作者：孙梅锡
朝代：明
体裁：曲

生领兵上：仗节开关。长风万里閒。堂堂朝使。此去压诸蛮。此去压诸蛮。
水红花
作者：孙梅锡
朝代：明
体裁：曲

净副净上：晓来齐跨五花骢。控雕弓芳堤打哄。珊瑚鞭子袖微笼。过新丰妖姬目送。笑指银瓶兰瓮。共取醉春风。满�取沈湎曲波中也啰。
江儿水
作者：孙梅锡
朝代：明
体裁：曲

旦：忽自松蝉鬓。须臾锁黛眉。盼知心咫尺成千里长卿。你此去呵。。短琴孤剑荒村里。频将好梦安排睡。须念鸳衾恩意。只怕到了京畿。别见红楼思娶。
江儿水
作者：孙梅锡
朝代：明
体裁：曲

生：怅与幽闺远。愁将客馆依。知心的何处人儿去。奈天涯风景今遭际。怎知道鹓鹭成行队。害得鸳鸯折配。合：把翠馆青楼。翻蔽了断云孤寺。
江儿水
作者：孙梅锡
朝代：明
体裁：曲

贴：枉笑著风流主好事非。恨书生穷遇终不济。负却弹琴当日意。抛闪得人也没由去。蓦地思量心碎小姐。怎知他。绿绮双调。今做了青鸾孤处。
沈醉东风
作者：孙梅锡
朝代：明
体裁：曲

搅人魂风酸雨昏。断人肠病容愁鬓。偏苦著冷秋天雁迷孤阵。怎能勾笑口相亲教他两人。实住不得。。愁松布裙。闷压破茵。怎奈得此际凄凉时运。
沽美酒
作者：孙梅锡
朝代：明
体裁：曲

望天涯难觅夫。怨军士闪人孤。转眼风波当地多。今生命复孤爹爹呵。。是一个狠心徒。是一个狠心徒。谁念亲故。禽兽有同群之顾。草木有连枝之素他呵。。清波中泛起泥污。打奴骂奴呀。。枉挨着几年虚度。
泣颜回
作者：孙梅锡
朝代：明
体裁：曲

丑：休说宝和银。把家私唾手平分。但能消除君怨。这便是图报君恩。净：不要漏了消息丑：这个不劳嘱付。我。机深意深。看前行万事都无损。他那里祸不单行。俺这里福自双生。
泣颜回
作者：孙梅锡
朝代：明
体裁：曲

丑：行转绿杨枝。欲攀处忽自踌蹰。君王昔日。曾于此玉辇经时。立琼轩自思。到如今春别千门里。合：且璚浆待月亭东。试金丸打鸭池西。
泣颜回
作者：孙梅锡
朝代：明
体裁：曲

净：何处凤笙吹。和鸾车隐隐声驰。胭脂满径。等閒间又送春归。谩伤情片时。怪桃花欲谢偏无主。合：休恋著紫陌游深。只恐怕玉殿宣迟。
泣颜回
作者：孙梅锡
朝代：明
体裁：曲

弄假要成真。到临邛管嫁文君。搅乱他朝廷心变。酩子里气丧三军。使鸾离凤分。霎时间打破他烟花阵竟未知一朝生死。说甚么万里功勋。
浆水令
作者：孙梅锡
朝代：明
体裁：曲

外末：顾鄙夫樗材迟暮。仰贵客山斗规模。思扳宠泽贲茅庐。敢僭邀羽从鸾车。如蒙拒。羞蓬户。林泉无计光生路。惟求晤。惟求晤。高风美度父母大人。。相倾盖。相倾盖。借吹嘘。
海棠春
作者：孙梅锡
朝代：明
体裁：曲

小外上：可叹久要人。临难怜朋旧。
海棠春
作者：孙梅锡
朝代：明
体裁：曲

生上：肯信辙中鱼。斗水重蒙救。
清江引
作者：孙梅锡
朝代：明
体裁：曲

众：云开瀚海天兵至。马上横戈刺。飞箭石头摇。神剑韬中觑。合：凯歌回。奏君王。蒙恩赐。
清江引
作者：孙梅锡
朝代：明
体裁：曲

水晶帘额丁香馆。挽处游丝断。轻霭碧林重。斜日苍苔满。过栏杆。怕风来。吹头乱。
清江引
作者：孙梅锡
朝代：明
体裁：曲

碧梧亭下残枝满。拥彗罗裙短。行过木樨轩。重到芙蓉馆。向池头。戏鸳鸯。愁无伴。
清江引
作者：孙梅锡
朝代：明
体裁：曲

隋何陆贾非真使。服虏谁能事。言到横行时。谈及招安处。合：上天山。勒汉功。神威至。
满庭芳
作者：孙梅锡
朝代：明
体裁：曲

蜀郡相如。临邛卓氏。风流两爱琴声。当筵挑动。私约去都亭。可奈家徒壁立。勉当垆涤器营生。一旦题桥奋志。词赋动朝廷。时来君宠渥。持旌奉使。太守郊迎。从此王孙献食。謟奉文君。不道姻缘宁贴。白头吟尚自伶仃。感长门千金一赋。重洽旧时情。
滴溜子
作者：孙梅锡
朝代：明
体裁：曲

吾何有。吾何有泰山岳丈。何曾去。何曾去坦腹东床是了。这是卓老趋炎了。。酒垆中缘何情状如今呵。。都亭建节时有许多佳况罢罢。君子无绝人已甚。况亲连瓜葛。也曾受惠。。旧日绨袍犹存念想。
滴溜子
作者：孙梅锡
朝代：明
体裁：曲

旦贴持符节上：君恩到。君恩到紫罗城外。兵权到。兵权到玉门关外。看他征南功大。亲持此节归。收功绝塞。赐宴金门。共叨恩拜。
猫儿坠
作者：孙梅锡
朝代：明
体裁：曲

绮花似剪。锦步独承莲。袅娜腰肢闷不前。萧萧梧叶角门边。合：走遍。直待要历尽林亭。转过鞦韆。
猫儿坠
作者：孙梅锡
朝代：明
体裁：曲

西园又晚。银月忽笼烟。绛烛光生碧树间。花梢珠斗又斓斑合前。
玉交枝
作者：孙梅锡
朝代：明
体裁：曲

外末：盈空仙籁。听松风轻飘露台。鹤鸣江上音何快。相随玉笛飞来。金风白苧紫凤钗。清凉同住神仙界合前。
玉交枝
作者：孙梅锡
朝代：明
体裁：曲

小生：垂杨渚外。喜芙蓉贴水乍开。冲波白鹭能无赖。蓼花汀上飞来。天边红树叶似裁。参差远带青林外合前。
玉交枝
作者：孙梅锡
朝代：明
体裁：曲

愁多难语。暗伤情惟牵去衣。我这殷勤尽付眉尖处。闷把一杯频注。苦杯行犹在纤手低。魂飘已出纤云际。合：叹今宵魂梦怎依。叹他年荣辱怎知。
玉交枝
作者：孙梅锡
朝代：明
体裁：曲

生众：新凉堪爱。月华生清光满怀。樽前玉树浮光彩。水沈香绕蓬莱。徘徊醉踏花满阶。夜深秉烛春如海合前外。
玉交枝
作者：孙梅锡
朝代：明
体裁：曲

生：碧云天外。雁飞时黄花已开。苍山几点家何在。空怜落日荒台。暮蝉声咽多感怀。临风搔首宽罗带。合：应暂羁悲秋赋才。且图尽看花酒债。
玉交枝
作者：孙梅锡
朝代：明
体裁：曲

真心休废。念相从几成祸危。记都亭月下徘徊处。四壁归来秋去。卖花声在金市西。醉乡开在红尘地你呵。。再休题瑶琴自随。再休题青囊自随。
玉胞肚
作者：孙梅锡
朝代：明
体裁：曲

将人厮害。好良宵辜负不才。单枕畔翠被寒生。小屏中碧簟秋来。萧条宋玉。云空月暗楚阳台。枉对灯檠手托腮。
玉胞肚
作者：孙梅锡
朝代：明
体裁：曲

放些宽债。把月轮云中暂埋。三通鼓禁手毋敲。五更鸡闭口休开。池边宿鸟。悠悠直梦晓光来。月落乌啼慢慢挨。
玉胞肚
作者：孙梅锡
朝代：明
体裁：曲

残砧潇洒。更寒虫啾唧暗阶。想轻罗扇扑流萤。使乌纱帽侧西斋。愁看骇鹊。三飞绕树去还来。莫似银河有路开。
玉胞肚
作者：孙梅锡
朝代：明
体裁：曲

真怜病客。女娘行风情满怀。脸上霞暖透酥胸。鬓边花春满金钗。沈香亭畔。朦胧忽转凤头鞋。碧玉栏前独步来。
玉芙蓉
作者：孙梅锡
朝代：明
体裁：曲

云深客锁亭。露下虫鸣井小姐这时呵。。想青鸾共侣。早已飞腾只怕。金铃小犬惊疑影。玉树娇鹦苦唤名。魂难定。与寒波厮竞。衠一味愁援罗带绕溪行。
玉芙蓉
作者：孙梅锡
朝代：明
体裁：曲

相思债已成。间阻人难并。奈人间天上。咫尺蓬瀛。金闺尚隔千重锦。玉洞犹遮万树春。阳台境。与神妃寂静。怎能勾巫山云起片时成。
玉芙蓉
作者：孙梅锡
朝代：明
体裁：曲

磨穿脚底疼。咬得牙根冷骂我道。这囚根掇赚。哄得伶仃梅香姐。你须念。三分好事三分命。一半姻缘一半情内笛声介：呀。。谁高兴。向梧桐树底。悠悠吹笛到天明。
玉芙蓉
作者：孙梅锡
朝代：明
体裁：曲

邮亭冷似冰。客路飘如梗。望观音出世。普救残生呀。你看这后园晚景。。一沟水月流难定。几树烟花暗不明我且守守罢。。潜心等。望朱门寂静。眼见得依依萤火砌边生。
玩仙灯
作者：孙梅锡
朝代：明
体裁：曲

小外上：迢递下彤墀。为文星远来招取。
琐窗郎
作者：孙梅锡
朝代：明
体裁：曲

小外：长卿。叹人生聚散云浮。才生喜忽变忧。春风一夜。霜露三秋。不须成惋。且共消愁。合：看他年前程美满谁能又。人再聚。花重茂。
琐窗郎
作者：孙梅锡
朝代：明
体裁：曲

小生：自都亭款接绸缪。别离后羡贵游。谁知机伏。塞马生愁。虚排忠义。受冤谗口合前生。
琐窗郎
作者：孙梅锡
朝代：明
体裁：曲

悔当初欲觅封侯。忍轻拆鸾凤俦。堪怜别后。竟掩荒丘。至今魂梦。断烟衰柳。小生小外：这到不晓得。合：恨今朝前程美满谁能又。人再聚。花重茂。
琐窗郎
作者：孙梅锡
朝代：明
体裁：曲

想当年蒙耻拘囚。谅微骸弃不收。一时遭困。覆辙翻舟。圜扉啼怨。血沾襟袖。合：感一时云开雾散春还又。逢圣主。遇良友。
琐窗郎
作者：孙梅锡
朝代：明
体裁：曲

看将来病起忧愁。这般症非一头胸膈饱满。是郁结所致。当用。陈皮枳实心腹疼痛。是有积血。当吃。糖酒三瓯咳嗽身热。饮食少进。该用。麦冬钱半。五分杞枸若到煎时。切记。三片生姜。二碗水煎久先生。若吃好之时。你呵。须重谢大开手。
琥珀猫儿坠
作者：孙梅锡
朝代：明
体裁：曲

呼天不应。独遭这时运长卿。。我今做了霜花忽飘陨。教伊又落在枯缠井合。
琥珀猫儿坠
作者：孙梅锡
朝代：明
体裁：曲

我与你空门暂隐。且将六根净。莫恨尘缘犹未尽。黄粱有梦还堪信。合：权进。休得去枉赚相思。自取劳顿。合：画眉不尽。且去接殷勤。把臂论心到夕曛。莫教异日闻芳讯。回首空山一片云。
甘州歌
作者：孙梅锡
朝代：明
体裁：曲

丑：桃花浪几层。看鱼吹春涨。鸟下云屏。清江碧汉。争睹画鹢飞腾飘飘雪捲芦花白。猎猎风吹荇带青。村居远。驿岸平。云鸠拖雨过前汀。兰桨荡。桂棹轻。芰荷香里画船行。
甘州歌
作者：孙梅锡
朝代：明
体裁：曲

净：偏谙水上情。看开篙浪急。捩柁风生。青钱不用。行看箬裹鱼烹。长年江上谁怜我。黄帽溪头别有名。桃叶渡。杨柳汀。尽教沙嘴落帆轻。烟波阔。风日晴。不须千里问归程。
甘州歌
作者：孙梅锡
朝代：明
体裁：曲

尼：禅关望已扃。看白云缥渺。乱封诸岭。薜萝衣薄。尽使峡风吹冷。遥山晚带枫林翠。别浦寒流石竹青。恒沙渺。彼岸平。从教宝筏济群生。慈航度。法海澄。悠然还学渡杯僧。
甘州歌
作者：孙梅锡
朝代：明
体裁：曲

旦：篷窗漫兴。见山高月落。石没潮升。平堤初涨。多少野鸥飞竞。风飘翠袖空中举。日照新妆水底明。波纹皱。钗影横。烟花疑在镜中行。溪蒲绿。津树青。帆樯如入画中生。
生查子
作者：孙梅锡
朝代：明
体裁：曲

外上：身老爱才华。座上皆珠履。末上：相约驾香车。芳草迷游处。
生查子
作者：孙梅锡
朝代：明
体裁：曲

小外上：金堤绕碧苔。玉树纷青霭。十里锦风来。隐隐穿仙界。
生查子
作者：孙梅锡
朝代：明
体裁：曲

小生众上：官况托冰壶。友谊敦芳醑。数载梦中孤。今日樽前聚。
生查子
作者：孙梅锡
朝代：明
体裁：曲

生上：雄文对日裁。到阙瞻天拜。丑上：奏罢五云开。望绝彤芝盖。
生查子
作者：孙梅锡
朝代：明
体裁：曲

皇恩海样该。帝眷天来大。捧旨下瑶阶。齐听纶音赉。
画眉序
作者：孙梅锡
朝代：明
体裁：曲

丑：恩主共千秋。双捧金壶笑斟酒。愿人间天上共效绸缪。贺郎君玉润冰清。祝小姐枝繁叶茂合前外上。
画眉序
作者：孙梅锡
朝代：明
体裁：曲

团扇早辞秋。肯信今朝更携手。看胸前犹系别时红豆。叹龙宫漂泊孤鸾。喜凤幄欢娱双宿合前旦。
画眉序
作者：孙梅锡
朝代：明
体裁：曲

梧叶始知秋。劝取天孙别来酒。喜西斋风景依然还又。听琴心浥露生寒。求凤侣见花添瘦。合：常教景色增新也。惟有故人依旧。
画眉序
作者：孙梅锡
朝代：明
体裁：曲

贴：斜月挂清秋。怨指红鸾强谐偶。若瑶池仙眷错配儿俦小姐。。都是你做冷欺花相公。。君也忍将烟困柳合前。
皂角儿
作者：孙梅锡
朝代：明
体裁：曲

扇底风晚凉作雨煎茶呵。分明要。炉中火夜深求水只怕你梦儿中。上楚台热心已消。到华胥风情走矣只愿你做一个。绕南柯蛱蝶飞。梦西园池塘树。枕上清虚生睡中惊作抱态介贴：呀。不好了。这极情的。。早应见鬼。魂灵乱飞。不免把扇儿打醒他。打介：笑微微。借将团扇。打伊惊起。
皂角儿
作者：孙梅锡
朝代：明
体裁：曲

瘦骨头削尖了嘴。哑喉咙咳湾了背小姐来时。你要。叙旧情凤羽颠飞又要与隔墙那人呵。。恋新枝燕巢偷垒只此两下。怕你打发不去。恰又要。恣风情勾春兴。摘花心偷香味。你好贪痴。生：便死也不顾了浑介贴：不要是这等。。休扯罗衣。断了带围。被人知。笑伊村杀。叫做风流鬼。
石榴花
作者：孙梅锡
朝代：明
体裁：曲

旦：蓬莱深处。花底聚群妃。丛绿鬓。坐围棋。楸枰忽见花阴碎。过沈香亭外游嬉。爱娇莺乱啼。带春声飞入昭阳里。合：笑回身紫燕朱楼。漫凝眸粉蝶金堤。
石榴花
作者：孙梅锡
朝代：明
体裁：曲

贴：香炉烟气。常绕绣屏飞。吹玉管。奏新词。金花笺上独题诗。刺桐边孰掩朱扉。怪美人睡时。抱琴来无兴调纤指。合：湘裙短伫立金阶。凤鞋小学步丹梯。
破阵子
作者：孙梅锡
朝代：明
体裁：曲

旦上：一自才郎别去。新愁和泪俱增。贴上：疏帘常挂凄凉月。破壁空悬惨淡灯。合谁怜怅别情。
破阵子
作者：孙梅锡
朝代：明
体裁：曲

生上：著意栽花未盛。关心待月难明。湿烟着雾全迷景。薄雨含云半阻晴。佳期望未成。
祝英台
作者：孙梅锡
朝代：明
体裁：曲

叩慈悲。来方丈。都为负心郎。他步入秦楼。撇下阳台。偏把旧时人旷。悽惶。冤家�却难丢。欲待忘他又想。合：甚日也保佑夫妻随唱尼：夫人。休怏。拜如来。称大宝。业果自然忘。你身在青山。目断瑶京。空把远愁添上不如今夜里呵。。绳床。松涛几阵窗前。带却茶炉声响。合我和你共坐一灯烟幌。
祝英台
作者：孙梅锡
朝代：明
体裁：曲

旦上：盼长天秋欲暮。哀雁寥寥度。贴上：绝塞云空。书断关山路。合：怎当得玉笛飞声。碧梧零露。是晚庭移步。
称人心
作者：孙梅锡
朝代：明
体裁：曲

小生上：阴云蔽久。青天乍得舒眸。忠臣恨三年未酬。幸赖一封朝奏。君王肯首。一霎时春回枯树。蓦地里光生敝帚。
红绣鞋
作者：孙梅锡
朝代：明
体裁：曲

合：须道骨肉私恩。情亲。看来不是外人。须信。明朝早泛蜀江云。投他郡。背孤村。将来事。且休论。
红衲袄
作者：孙梅锡
朝代：明
体裁：曲

王相公为故人千里寄书劳莫不是。马相如有平安两字佳音到莫不是。遇鹰鹯祸事从天到莫不是。报泥金且喜在今朝。因甚来此。贴应问介末小外：正是。你老爷奉朝命出使。近经本府。相见卓老相公。教他来请夫人。因此府县添差人船。在此迎接。旦：有这等事。合：听一声闷怀忽消。问一回愁眉顿扫。须信道虎略龙韬终不能困英雄也。岂是区区儿女曹。
红衲袄
作者：孙梅锡
朝代：明
体裁：曲

莫不是近邻家沽浊醪。贴：小姐未尝乞假。不是旦：莫不是。游春侣邀欢笑。贴：小姐又无女伴。不是旦：莫不是。踏青人误作桃源到莫不是。捕鱼翁错认酒家敲。贴：小姐。不是奴家取笑说。如今不在临邛店了。不是不是。待我再听。合：听一声惊魂易飘。忖一回愁心乱搅。虽不是相府侯门我这冷落深闺也。怎许诗人带月敲。
红衲袄
作者：孙梅锡
朝代：明
体裁：曲

虽则是见爹行到增著俺閒烦恼。虽则是会亲人反被他称笑。贴：笑甚么来。旦：他道这画屏后静悠悠会听琴的夫人到。他道这酒肆中假惺惺会哄人的小姐乔又说道。这当初离洞房一双脚。这当初跨墙头一捻腰。只管唧唧哝哝那些个女伴弹唇也。羞杀桃花满面娇。
红衲袄
作者：孙梅锡
朝代：明
体裁：曲

那戴的是紫金冠更有貂蝉耀。穿的是赭红袍坐的是五山轿。龙旗虎帐却向马前绕。锦旃罗伞又早车上飘我老相公呵。。为见了驿亭中新婿娇。就把那酒垆中旧恨消因此上。命咱千里来邀也。乞早登程上紫霄。
绵搭絮
作者：孙梅锡
朝代：明
体裁：曲

书生薄命有谁知。从来好事都非。遍数离愁无尽期。害人痴梦想俱迷小姐。不念多情留恋。番将薄倖猜疑。冤恨如天。毕竟时乖和运否。毕竟时乖和运否。
绵搭絮
作者：孙梅锡
朝代：明
体裁：曲

夫何一佳人兮。步逍遥以自娱。魂逾不返。貌槁空居愿赐问而自进兮。得尚君之玉音。。何地承君愁。望离宫只自吁阴云翳而四塞兮。天窈窈而昼阴。。听轻雷响象君车日黄昏而望绝兮。怅独托于空堂。。空盼清宵明月。凄凉寂寞庭除援雅琴以变调兮。奏愁思之不可长。。可怜著流徵声沈。我思悠悠谁对语。
绵搭絮
作者：孙梅锡
朝代：明
体裁：曲

徘徊倚袖。涕泗沾衣无面目之可显兮。遂颓思而就床。。梦到君傍。可怪鸡鸣惊唤予。望天星耿耿朝稀。忽见相躔毕昴。东方晓日辉辉望中庭之霭霭兮。若季秋之降霜。夜漫漫其若岁兮。怀郁郁其不可再更。。不奈偃蹇踌蹰。荒落亭亭嗟独居。
绵搭絮
作者：孙梅锡
朝代：明
体裁：曲

新人娇俺姐何如。肯信赌咒推辞。洗得来清没一丝。好花枝瞒却开时你知道小姐为父亲逼嫁。削发为尼。。自把风流蕴藉。都付与救苦慈悲胸中扯书投介：这便是小姐送来的书。可怜那。无限心情。全在这封张半纸。
缕缕金
作者：孙梅锡
朝代：明
体裁：曲

嗟命薄。叹时穷。谁知中路里遇奸凶。猛把刀锋动。几成长痛。吁吁两气恨无从顿觉馀愁重下。
缕缕金
作者：孙梅锡
朝代：明
体裁：曲

末上：人似虎。马如龙。驰驱山阪下疾如风。膂力真骁勇。天生奇种。来的莫问好英雄。金银且留用。
缕缕金
作者：孙梅锡
朝代：明
体裁：曲

生旦丑贴众上：筋力倦。路途穷。相驰千里外叹离踪。流水潺潺送。半经云陇。末上：来的莫问好英雄。金银且留用。
罗裾怨
作者：孙梅锡
朝代：明
体裁：曲

閒游十二桥。同攀翠条。看花赶蝶芳树梢。红鸾小扇恣逍遥也。捲起湘帘。唤醒金笼鸟。相呼玳瑁猫。相呼玳瑁猫。蓬松金凤翘。大家捉喂蜻蜓饱。
罗裾怨
作者：孙梅锡
朝代：明
体裁：曲

鸾笙杂凤箫。红牙板敲。羽衣戍削旋六么。莺声宛转绕梁娇也。湿透弓鞋。人傍金盘草吃的汤品呵。。猩唇凤髓调。猩唇凤髓调。驼峰丝脍搅。更麟脯和龙脑。
节节高
作者：孙梅锡
朝代：明
体裁：曲

合：纱笼烛影摇。度赤栏桥。仙香递引金童导。行芳沼。过碧桃。经云峤。琼楼玉宇人难到。王孙富贵人间少。合：看取堂前锦衣归。共拜一封丹凤诏。
节节高
作者：孙梅锡
朝代：明
体裁：曲

朱门映水遥。笑声高。云鬟绰约天人妙。风光好。帘影摇。歌声杳。花台柳榭东风巧。流苏帐暖春鸡报合前。
花心动
作者：孙梅锡
朝代：明
体裁：曲

落叶荒村。搅西风去来飘滚叶呵。今日归根。何日逢春。相沾雨露深恩只怕。花开铁树浑无准。空令我役损愁魂。做一场南柯虚梦。将心勾引。
莺啼序
作者：孙梅锡
朝代：明
体裁：曲

他去京师得遇圣主恩。到临邛曾拜王孙。嘱付了小姐恩亲。到边方广安诸郡那晓得唐蒙这厮。恨相公拿了。反谮相公受赂。朝廷将他下狱。。把忠良误作奸邪。使鹤群被笼遭困这个也罢了。。他又传虚信。旦：怎么虚信。丑：道娘行病死。乱人方寸。
莺啼序
作者：孙梅锡
朝代：明
体裁：曲

我东人受谤遇灾迍。一时气丧边军。更虚言谬传家信。道夫人葬埋红粉。贴：事有古怪。听那人声气。多似青囊。待我上前些。再听他道来丑：因此上差我回来。那知他被逼潜逃。。向深山削发为尼。与一个知心同奔若这里不见。教我何处追寻。。望前难进。断人魂夕阳时分。
菊花新
作者：孙梅锡
朝代：明
体裁：曲

九重殿阙五云飞。柳外春星逐箭移。为问禁莺啼。传报六宫来未。
菊花新
作者：孙梅锡
朝代：明
体裁：曲

从知边信日销魂。病身娇怯懒开门。忽听爹行声唤紧。除非巢燕早归春。
菊花新
作者：孙梅锡
朝代：明
体裁：曲

小外上：汉家天子重英豪。惊见文章思俊髦。始信读书高。万里帝星偏照。
菊花新
作者：孙梅锡
朝代：明
体裁：曲

贴扮宫人上：未央前殿月轮低。帘外春寒报晓鸡。起著绣罗衣。一盏绿荷灯细。
薄倖
作者：孙梅锡
朝代：明
体裁：曲

旦上：楚馆云空。秦楼月小。问玉箫清绝。何方声杳。翠帏孤梦。碧窗惊晓。贴上：愁无了。奈眼底花残蝶懒。知甚日春风重到。
虞美人
作者：孙梅锡
朝代：明
体裁：曲

生上：秋来底怪添僝僽。病压清霜候。寒螀唧唧树飕飕。愁听梦中哀雁度南楼。
西地锦
作者：孙梅锡
朝代：明
体裁：曲

小生上：自愧牛刀未解。堪怜鹄操能哀生：呀。王兄来了。。多因满目云山隘。闷时独上琴台。
西地锦
作者：孙梅锡
朝代：明
体裁：曲

旦上：舞鸾衾翠减。啼珠凤蜡红残。画屏空自绕湘山。人共楚天俱远。
西地锦
作者：孙梅锡
朝代：明
体裁：曲

生小生丑众上：白马遥嘶青盖。朱扉迥映苍槐。多应贤主劳相待。喜看入座风来。
解三酲
作者：孙梅锡
朝代：明
体裁：曲

他那日呵。照遍菱花梳掠懒。半揭珠帘挑绣迟。向苍苔屡试弓鞋底老相公。不好说得。分明是。燕衔春去欲潜飞临到月上些儿。。偷香低拜姮娥语祷告之后。。两下偎肩相去时娇羞也不知道。只见夜分之际。倒换熏笼。忽怪银床冷落。锦被虚铺。才晓得。重门启。惊忙叫孤红不见。自此方知。
解三酲
作者：孙梅锡
朝代：明
体裁：曲

净：记当时堂中设席。是孤红报与他知。外：报甚净：他说道。都亭贵客将至矣那时小姐就心动了。。托言斗草出香扉。外：你怎不随他去。净：教奴细调鹦鹉语他到进房时。。月上花梢影已西只听得进门来。哑哑咿咿。如觅侣。相偷话锦香丛来。不许人知。
谒金门
作者：孙梅锡
朝代：明
体裁：曲

外上：蟾宫开未稳。空尔住天孙。薄福牛郎身已殡。凭教别箭。重穿孔雀金屏。
谒金门
作者：孙梅锡
朝代：明
体裁：曲

外：人家须养女。今日悔生儿。阀阅增辉人助喜。风流美婿。仙旌指日回舆。
贺圣朝
作者：孙梅锡
朝代：明
体裁：曲

贴上：愁看芳草迷魂。新妆一日何曾。能消几个闷黄昏。把离恨支撑。
赏宫花
作者：孙梅锡
朝代：明
体裁：曲

云深去轺。故乡千里遥。黄叶迷征路。寒雁下空濠合：长卿。你苦得过呵。。受尽山林泉石趣。重登廊庙赋词高。
赏宫花
作者：孙梅锡
朝代：明
体裁：曲

星随使轺。皇都回首遥。苜蓿回关路。荒藓遍城濠。长卿。只怕你预填沟壑呵。合：泪向山阳笛里尽。魂从宿草露中招。
连珠令
作者：孙梅锡
朝代：明
体裁：曲

净扮唐蒙率众上：身作藩臣衣紫绯。貔貅百万久征西。多因腹内无忠胆。故使身肥国不肥。
金鸡叫
作者：孙梅锡
朝代：明
体裁：曲

小生众上：可怪狂鲰事。相累惭颜无地。
金鸡叫
作者：孙梅锡
朝代：明
体裁：曲

小生末众上：带笑推朱户。来劝主人休怒。
锁南枝
作者：孙梅锡
朝代：明
体裁：曲

合：雕栏畔两口嗫。咳嗽吞声将指搯。并拽短衫行。时分手来搭贴：这是中门了。待把匙钥偷开。。朱门启金锁掣。犹怕钥匙声响鸣铁。
锁南枝
作者：孙梅锡
朝代：明
体裁：曲

湘裙幅仔细摺。盘龙髻绾花替插。立绽凤头鞋。凋残杏花颊。鸳鸯被早铺叠。立傍象牙床守家法。
锦衣香
作者：孙梅锡
朝代：明
体裁：曲

愧陋儒。承枉顾。奈中途餐风露。客病难依。朋情独负。相招岂敢漫支吾。试看野鹤。始信山臞小生：长卿。。念诸公治具。为英贤盍簪图聚。莫使人旁午。殷勤申慕。早求车马。同行共赴。
雁儿落
作者：孙梅锡
朝代：明
体裁：曲

空步著郁萋萋乱草枯。虚听著哀呖呖断鸿度。哭声儿吞不吐。痛魂也驰难赴边上将军。。你那里果也不果是卓文夫。先惹得泪痕多天呵。。我这里秋天暮。他那里长夜徂。肯信道两下里成牵顾。孤也么孤。今夜里琐窗前哑哑啼夜乌。
雁来红
作者：孙梅锡
朝代：明
体裁：曲

不记得过昭关倦伍员不记得。过函关苦晋文不记得。霸王曾向吴门困不记得。李广邮亭闷不记得。尼父皇皇病在陈贴：你还要顾名义。不肯去。空衔恨。将声谩吞。守寒枝栖不稳。
雁来红
作者：孙梅锡
朝代：明
体裁：曲

你齑汤可恼情。比糟糠更苦吞旦：糟糠之妻。我也甘做。只是你读书呵。。太羹难把盐梅进。空受酸辛运贴：先生。这滋味你道如何。小姐呵。。不是担饥忍饿人你呵。。空悬甑。萧条起尘苦。把分羹为合卺。
雁鱼锦
作者：孙梅锡
朝代：明
体裁：曲

追伤。自昔如梦乡。记青年束发多惆怅。从小有慕蔺生高尚。相如改号名扬。向青云万里。每自轩昂。屠龙豪气长。羡胸中堆锦绣。笔底千层浪。看玉貌甚都。谩叨称美望。图王。弹剑游梁。一时际会也。须道风云壮。高文共奖。那其间名压邹枚上。兔园笑吟登赋场。烟霞句就台榭光。玉堂翰墨垂芳。闪些个君王捐馆悲亡。分披难禁这两厢。这些时奔走中飘零琴剑悲司马。那些时欢娱处歌舞楼台忆孝王。徬徨。利锁名缰。叹从来倦游滋味谁能状。四海空囊。绾著客骑古道秋风。访旧他方。相逢气爽。都亭朝谒。更足美情佳况。只为那王孙座上朱弦响。又惹出丹穴双飞两凤皇。玉楼琼阁。琴心飘荡。月明风细。相引赴高唐。奈家贫运衰。依然新愁和泪长。生受酒垆蒙耻。临邛店笑迎商。烟花主张。教我受尽凄凉。又早是多情雅量怜岳丈。与我带却金珠归故乡。逢欢赏。赖子虚金门荐。扬美誉既流芳。天书远召。拜节中郎闷来屈指呵。。辜负了锦心绣肠。羞杀了鸾衾凤帐。今日里叹行藏。正是灯前半夜生平事。和雨都来恼客肠。
集贤宾
作者：孙梅锡
朝代：明
体裁：曲

朝飞雉缈声固远。须知九嶷幽恨堪怜书中意呵。。不是淫词和浪简。终未可午窗抛倦女红呵。。休认做閒拈针线。看眼底鸾回凤转那箫呵也何妨。。银桥畔。明月夜玉人教遍。
集贤宾
作者：孙梅锡
朝代：明
体裁：曲

钟郎已死虞舜远。知音寡矣羞弹。贴：琴既不用。看书如何旦：不要。。识字番令愁莫展。怎看得书中题怨。贴：绣床上完些女红如何旦：也不要。。莲花并干。怎绣得心中丝断。贴：小姐。俱不好呵。待奴家吹箫一曲如何旦：也不要。。秦楼畔。声裂处凤来人散。
霜天晓角
作者：孙梅锡
朝代：明
体裁：曲

旦上：珊瑚钩荡。误触冰弦响。蓦地偷开锦帐。琴心绕遍檀郎。
风检才
作者：孙梅锡
朝代：明
体裁：曲

买铺陈好歹赚个。赍廪给左右没数。吃得些儿无罪过。上小楼两傍坐。逢酒须吞不论大。
风检才
作者：孙梅锡
朝代：明
体裁：曲

净上：皂罗袍著来又破。乌纱帽带来偏大。说起接官心也苦。镇日间受饥饿。如此卑官不思做。
风检才
作者：孙梅锡
朝代：明
体裁：曲

小丑上：气轰轰承牌似火。脚腾腾拿人似虎。事出官差岂是我。孔雀毛不多大。也到令人胆惊破。
风检才
作者：孙梅锡
朝代：明
体裁：曲

小净上：破头巾枯桑叶补。烂须绦绵纱索做。乡下奔来筋裸裸。媳妇儿极亲我。常放公公杀些火。
风检才
作者：孙梅锡
朝代：明
体裁：曲

末上：要当该非干小可。守房科其实难过。容易三年没事务。到后来落一个。大使仓官杂职做。
香柳娘
作者：孙梅锡
朝代：明
体裁：曲

丑：见夫人惨伤。见夫人惨伤。暗添悒怏。贴：又为甚么。丑：玉京人已今天上。贴：这是喜信了。为何下泪。丑：奈轻迷艳妆。奈轻迷艳妆。桃李正芬芳。春风忽飘荡。贴哭介：有这等事。他好负心人。教我与小姐怎生下落。合：恨冤债未偿。恨冤债未偿。银河渐朗。又生风浪。
香柳娘
作者：孙梅锡
朝代：明
体裁：曲

旦：为恩多易伤。为恩多易伤。肯教情放。修眉懒画春山样。枉灵幡绣长。枉灵幡绣长。不得见才郎。空孤佛心赏呀。我教孤红看青囊回来。如何在此下泪。不好了。这丫头。岂春情已荡。岂春情已荡。东君无主。顿教花放。
香柳娘
作者：孙梅锡
朝代：明
体裁：曲

贴上：望天涯路长。望天涯路长。茫茫烟浪。如何鱼也难游上。盼青霄渺茫。盼青霄渺茫。空著雁排行。谁传这愁况。向神前合掌。向神前合掌。勤烧暗香。消除业障。
香柳娘
作者：孙梅锡
朝代：明
体裁：曲

贴：岂东君受祸殃。岂东君受祸殃。遭罹法网。丑：不是。贴：山厨莫少斋和酿。你空担饿肠。你空担饿肠。丑：不是贴：我猜著了。。莫是念家乡。偏生业缘想。丑：不是贴背云：事有古怪。。这腌臜丑状。这腌臜丑状。除非发狂。痴心妄想。
香罗带
作者：孙梅锡
朝代：明
体裁：曲

发儿。空随绣阁人。经今几春。如何一旦香竟分。寒蝉两翼痛销魂也这。菱花镜暗昏昏剪刀。。你就是心肠铁打也难闻。当时绾出盘龙也。今日飘为陌上尘。
香罗带
作者：孙梅锡
朝代：明
体裁：曲

行寻野庙门。松杉绕云。忽逢暮雨轻洒尘。感奴一念叩灵神也。今受难为何因。巫山之神。襄王寂寞今几春。你翠幄空围也。露泣花愁不奈人。
香罗带
作者：孙梅锡
朝代：明
体裁：曲

追思结发人。愁空鬓云剪刀。飕飕飒飒寒怎闻发儿。长长短短人空诮也。谁念我卓文君苦。从今剪去除怨根铁。。总凭你削下头来也。剪不断我心中镜里人。
香遍满
作者：孙梅锡
朝代：明
体裁：曲

彩销红袖。不若皂锦袍。共斗西园草。怎似我将花故与东君拗。觑风流样子。胜伴俏媌�。便心情不恁么。偏饿眼看来饱。
香遍满
作者：孙梅锡
朝代：明
体裁：曲

目前虽另。到底有佳招。不似奴空老。见洞口桃花也被他偷笑。恨绮罗香减。眼底春事消。这翠眉封恨。约略知多少。
驻云飞
作者：孙梅锡
朝代：明
体裁：曲

为举贤才。数笏黄金赐满怀。报国微诚在。谢友推恩大嗏。。珍捧下瑶阶。光生天外。始信文高无限恩波贷。合：愿祝皇家日进才。愿祝皇家日进才。
驻云飞
作者：孙梅锡
朝代：明
体裁：曲

合：凉满瑶台。举目南山入座佳。碧树凝清霭。丹桂飘香界嗏。。爽气又西来。远峰横黛。秋水长天。都映轩窗外。金盏须倾一百杯。彩袖须翻几十回。
驻云飞
作者：孙梅锡
朝代：明
体裁：曲

幸履仙阶。一曲冰弦事早谐。了却烟花债。全仗丝桐在嗏。。魆地好音来。调成欢爱。密意深情。愿尔多才解。休使双飞凤足歪。休使双飞凤足歪。
驻云飞
作者：孙梅锡
朝代：明
体裁：曲

自顾微骸。宠被君王特召来。愧此疏愚在。敢望郎官拜嗏。。本谓自沈埋。牛衣甘耐。肯信如今一旦腰横带。得上黄金市马台。得上黄金市马台。
驻马听
作者：孙梅锡
朝代：明
体裁：曲

虏贵怀来。岂可无谋作祸胎唐蒙不能体陛下之意。。致使良民怨望。财用虚供。抚辑无才为今之计。正宜晓谕巴蜀吏民。招服夜邛诸国。擒取唐蒙。罪告天下。邛笮之君长既欲请为臣妾。亦宜曲为容纳。不可拒绝。以孤外夷归附之诚。。当今四海尽为家。何妨万国齐瞻戴。莫负忠怀。从款塞一一梯山航海。
驻马听
作者：孙梅锡
朝代：明
体裁：曲

顿首三台。敢露丹心幸帝谐。惭愧孙吴将略。卫霍功勋。贾董文才。皇风自此扫氛埃。何辞苦楚行荒塞。看奏凯回来。讴歌满路遥拜九天恩赉。
骂玉郎
作者：孙梅锡
朝代：明
体裁：曲

忆昔轻分九月天。独自经溪峡上濑船。奔流一夜过千山。水潺湲。闷沈沈回首频看。放不下你望眼欲酸。你望眼欲酸。放不下你病体多般。总君王见怜。总君王见怜。博得个浅职微官。奈其间又多牵绊青囊。你去多拜上。。自都亭驻节。自都亭驻节。你亲前嘱付。曾有心言。到今年。多应是欢喜家还。休道是薄情人恩多成怨。
骂玉郎
作者：孙梅锡
朝代：明
体裁：曲

生上：月里嫦娥水上仙。隔了蟾宫影洛浦烟。人间天上久无缘。漫劳牵。去沈沈动别经年。问何事不还。问何事不还。只因路阻关山。待何时始旋。待何时始旋。说一句梦里心言。得与你片时相见。也胜如今日。也胜如今日。边城万里。独受风烟。自熬煎。到如今欲回难转。真个是到头来不由人便。
高阳台
作者：孙梅锡
朝代：明
体裁：曲

旦上：檐鹊频惊。灯花旋结。夜来好梦关情。寂寂空山。谁怜甲子频更。尼上：清心试礼伽蓝问。知甚日信转瑶京。合：斋钟罢。松扉共倚。愁看野云生。
高阳台序
作者：孙梅锡
朝代：明
体裁：曲

丑：相公。休怯。你病入凋梧。贫依衰草。一时计穷途拙。且自藏珍。张仪尚存馀舌。须达。终还有个与我提携起。成就了无心事业。那时节云翼飞腾。身名双绝。
高阳台序
作者：孙梅锡
朝代：明
体裁：曲

命压孤身。愁深双泪。英雄到底埋没。有用文章。番成无限悲切。酸咽。空教几度秋风也。向萧条梦里分说这早晚尘途。。怎如他朝臣待漏。玉珂金阙。
高阳台序
作者：孙梅锡
朝代：明
体裁：曲

堪噎。紫阁垂绅。朱门授简。当时已惭裾曳。何况飘蓬。转眼又成胡越。愁杀。那更路渺双亲也。论姻缘未谐阀阅。把一生合受团圆。变为残缺。
高阳台序
作者：孙梅锡
朝代：明
体裁：曲

销骨。短剑无铓。孤琴罢响。荒村野店黄叶。一点征鸿。愁共远天俱绝。心裂。貂裘已破黄金尽。这冻魂仗谁医热。怕从今无限凄凉。恨深啼鴂。
高阳台引
作者：孙梅锡
朝代：明
体裁：曲

生上：鹏困图南。骓伤逐北。命乖时蹇难说。一点羁心。功名两字消灭。愿言守志蓬蒿里。奈秋风渐凋华发。但凄然临瑟羡竽。背灯弹铗。
鲍老催
作者：孙梅锡
朝代：明
体裁：曲

殷勤斗酒。感仁兄荐拔频垂手。相同欢笑怜朋旧生：再取酒来。望二兄多饮几杯。。何妨扇底歌。尊前舞。花间漏。开怀共醉黄昏后。合：马蹄踏碎月明阶。金鞭醉拂行人首。
鲍老催
作者：孙梅锡
朝代：明
体裁：曲

英雄困久。云番雨覆君知否。荣华富贵天成就。官爵高。才名茂。鸾凤偶。人生美愿酬八九合前众。
鹊桥仙
作者：孙梅锡
朝代：明
体裁：曲

旦上：漫捲珠帘。暗离香阁。罗袂寒生落叶。欲随行雨过巫山。又恐怕巫山云叠。
黄莺儿
作者：孙梅锡
朝代：明
体裁：曲

你应恨夜亡时。到如今重悔之。恹恹病欲担忧死你还把。娇身自持。穷愁自支。宽心守待他荣贵你若病体不保。他得意之时。又自有春风桃李。效雄雌交鸾舞凤谁忆旧栖枝。
郝水部招登宝泉岩
作者：孙梦桂
朝代：明
体裁：七言律诗

鸟道攀登鬓可斑，巉岩峭壁迥尘寰。楼台远眺空中出，峰岫群联坐上环。练白飞腾云片片，珠玑错落水潺潺。夜来紫气谁占客，到半山川自解颜。
中秋鸳湖泛月
作者：孙植
朝代：明
体裁：七言律诗

尊酒移舟笑语欢，平分秋色满江干。笛声远度烟光冥，鹤梦初惊夜月寒。倒浸楼台天上下，斜临竹树影檀栾。九霄风露清环佩，缥缈飞仙接凤鸾。
游雅山
作者：孙植
朝代：明
体裁：七言律诗

层峦万叠削芙蓉，东望沧溟渺未穷。睥睨孤城横海戍，艨艟巨舰壮军容。飞来一鹤平芜下，坐对三山烟雨中。四十馀年违宦履，故乡尊酒此还同。
诸省丈携游西山以病不赴
作者：孙植
朝代：明
体裁：五言律诗

闻道香山寺，龙宫倚石岑。泉声来树杪，云气接峰阴。路袅丹梯峻，檐窥碧涧深。无能陪妙躅，延望发孤吟。
霜降陵祀夜行
作者：孙植
朝代：明
体裁：五言律诗

夜静钟声彻，山深古柏寒。回风吹落叶，绝壑响鸣湍。候骑林间出，悬灯岭外看。神游列圣远，弓剑五云端。
忆尚湖
作者：孙楼
朝代：明

却忆西湖上，澄波宛镜中。短桡芦荻月，长啸芰荷风。浮碧三千顷，来青十二峰。如何辞胜赏，三载迹飘蓬。
念奴娇·用东坡赤壁怀古韵
作者：孙楼
朝代：明
体裁：词

红尘深处，转愁肠、却忆江南景物。翳云开，梅雨霁、一片苍崖翠壁。竹里鸣淙，松间泻瀑，衣袂飞珠雪。流觞递咏，山中谁是奇杰。而今归路迢遥，宦途迤逗，弹铗悲歌发。去住无凭，眠未稳、好梦随生随灭。过雁牵情，吟蛩送泪，听里堪华发。青山不负，有时还醉萝月。
郊西诗
作者：孙楼
朝代：明
体裁：五言律诗

上苑春偏丽，西郊更可怜。轻尘花半妥，斜陌柳初眠。绿树莺声外，青山马首前。夕阳南北淀，彷佛太湖田。
海珠寺宴同乡李崔二鸿胪
作者：孙永思
朝代：明
体裁：五言律诗

象设邻鲛室，江流达海门。上方无陆路，四壁有潮痕。香雾笼珠树，飞花堕玉尊。渔歌相听处，萍水不须论。
西江道中
作者：孙泰
朝代：明
体裁：七言绝句

九月菰蒲色尚青，芙蓉深浅漾沙汀。一行新雁从天落，我欲图归作画屏。
倪君益以灯字索诗
作者：孙淳
朝代：明
体裁：七言绝句

画船前月醉西陵，曾羡新歌续采菱。归去但逢渔火出，梦中犹认六桥灯。
悲娄吟
作者：孙淳
朝代：明
体裁：七言律诗

偶因文字立鸡坛，不料浮言起百端。生死几人知痛哭，风波惟我共艰难。北门学士虚华屋，南郭先生为抚棺。不负当年风雨夜，并将松柏厉馀寒。
玉峰塔下别天如
作者：孙淳
朝代：明
体裁：七言律诗

经过便听塔铃声，谁解消魂此日情。客为谭深催别暮，船随潮便报帆轻。偶因怀友重凭槛，悔不看山再入城。二十馀年芳草寺，隔查相望水盈盈。
即事
作者：孙源文
朝代：明

软舞当筵叠鼓挝，盈盈翠幄总仙家。日斜歌罢行人去，零落东风荠菜花。
睡起
作者：孙源文
朝代：明

颠毫枕老辟斜羞，一醒惟堪与醉谋。身世倒悬蜂宇宙，生涯虚寄燕春秋。名消无计占残纸，骨在相亲只敝裘。满眼东风吹绿遍，谁同花鸟解忘忧。
奉使还途中闻东征捷音
作者：孙炎
朝代：明
体裁：七言律诗

南来万马净边尘，衔璧归朝尽大臣。城上玉绳浮婺女，帐前银甲拥天人。出师已略扶桑国，奉使须通析木津。遂有江黄慕中夏，可无书檄谕全闽。
宛转词
作者：孙炎
朝代：明
体裁：古风

流黄机，响春闺，织成幼时华綵衣。玉为容，水为瞳，二十嫁与梁家鸿。妾鼓瑟，郎鼓琴，海枯石烂同一心。云母屏，夜向冥，郎是明月妾是星。鞭珊瑚，障流苏，郎骑高马妾坐车。女萝枝，延兔丝，绵缠到老郎自知。径寸珠，水中居，团圆到老妾不如。
宝剑歌
作者：孙炎
朝代：明

宝剑光耿耿，佩之可以当一龙。
只是阴山太古雪，为谁结此青芙蓉。
明珠为宝锦为带，三尺枯蛟出冰海。
自从虎革裹干戈，飞入芒砀育光彩。
青田刘郎汉诸孙，传家惟有此物存。
匣中千年睡不醒，白帝血染桃花痕。
山童神全眼如日，时见蜿蜒走虚室。
我逢龙精不敢弹，正气直贯青天寒。
还君持之献明主，若岁大旱为霖雨。
宝剑歌
作者：孙炎
朝代：明
体裁：古风

宝剑光耿耿，佩之可以当一龙。直是阴山太古雪，为谁结此青芙蓉。明珠为宝锦为带，三尺枯蛟出冰海。自从虎革裹干戈，飞入芒砀育光彩。青田刘郎汉诸孙，传家惟有此物存。匣中千年睡不醒，白帝血染桃花痕。山童神全眼如日，时见蜿蜒走虚室。我逢龙精不敢弹，正气直贯青天塞。还君持之献明主，若岁大旱为霖雨。
赠黄炼师
作者：孙炎
朝代：明
体裁：诗

留侯弟子有初平，九岁从师住玉京。
天与数书皆鸟迹，家传一剑是龙精。
瑶池桃子无消息，海水桑田又浅清。
我为紫芝歌一曲，夜深相答洞箫声。
赠黄鍊师
作者：孙炎
朝代：明
体裁：七言律诗

留侯弟子有初平，九岁从师住玉京。天与数书皆鸟迹，家传一剑是龙精。瑶池桃实无消息，海水桑田又浅清。我为紫芝歌此曲，夜深相答洞箫声。
迎日词
作者：孙炎
朝代：明
体裁：古风

凤炙兮麟脯，瑶席兮桂俎。乐万舞兮如云，吹笙竽兮龙二女。千孑孑兮载以舆，六苍虬兮历天衢。云霈霈兮夜未艾，执长辔兮久相待。
题叶调元《汉口竹枝词》·其一
作者：孙炎
朝代：明
体裁：七言绝句

云山经用始鲜新，好语穿珠妙入神。君在上头即崔颢，定无槌碎鹤楼人。
题叶调元《汉口竹枝词》·其二
作者：孙炎
朝代：明
体裁：七言绝句

事事都从眼前过，廿年光景竟蹉跎。江山如此无诗句，我比渔翁俗更多。
题好溪图送宪使王继先
作者：孙炎
朝代：明
体裁：古风

君乘马，望君来，栝苍下。君乘舟，望君来，好溪头。好溪水生玳瑁鱼，好溪水生明月珠。好溪水生青珊瑚，使君来此月再枢。惟饮此水无一需，使君之清水不如。临别赠君青丝辔，随君马头行万里。相思之心有如水。
题缙云少微山次周伯温韵
作者：孙炎
朝代：明
体裁：七言律诗

少微方丈拟王宫，诗版流光射碧空。处士大星能比月，词臣异代亦同风。坛边树老为龙去，井底丹砂与海通。饮水也能生羽翼，骨青髓绿发如葱。
龙湾城
作者：孙炎
朝代：明
体裁：古风

龙湾城，壮如铁。城下是长江，城头有明月。月色照人心不移，江水长流无尽时。
秋怀
作者：孙爽
朝代：明
体裁：古风

疏寮映山带，竹瀁怒泉落。蛮气集杉松，渐知林影薄。残英泥轻寒，侧侧护罗幕。结志独傍徨，发愤以著作。怆悼雅云厚，冥观还自乐。
舟次淮河龟山
作者：孙玺
朝代：明
体裁：五言律诗

宿舸边淮次，山村春事赊。野桃临水短，津柳傍风斜。草暗都梁路，鸥明钓渚沙。自怜非少壮，抚景惜年华。
谒禹宫
作者：孙珫
朝代：明
体裁：七言律诗

文命当年敷九州，平成天地更谁俦。亭亭华岳三峰见，滚滚星河万里流。山半惟存神宇旧，汾阴不似汉宫秋。重来祇是防秋急，漫道登临作胜游。
次韵汪仲嘉戏代苏姬寄郎之作
作者：孙瑶华
朝代：明

由来娇爱竞新知，空结同心不忍持。山上蘼芜宁再遇，陵西松柏讵相期。罗繻明月君休系，纨扇秋风妾不辞。极目自怜春欲尽，流莺飞处草离离。
孝子王铨诗
作者：孙璲
朝代：明
体裁：五言绝句

问安曾半日，饮恨遽终天。魏阙恩波阔，相将洒墓田。
舟行
作者：孙矿
朝代：明
体裁：五言绝句

天阴村径黑，浑迷旧时路。忽逢岸上灯，照见桥边树。
雨
作者：孙矿
朝代：明
体裁：五言律诗

漠漠云笼阁，霏霏雨拂檐。弹琴弦半缓，收扇墨多黏。古础方花润，高枝坠果甜。此心无俗虑，屋漏亦何嫌。
次韵鹿干岳《喜从玉壶记忆得周忠介旧寄二诗赋此》
作者：孙立雅
朝代：明

侠气忠魂岂易寻，当年曾记二龙吟。徘徊万里相期意，郑重千秋未负心。既借识田传玉笔，复从指法入瑶琴。曼声歌罢清风起，想见刚肠百鍊金。
病起寄丁慕松
作者：孙絅
朝代：明
体裁：七言律诗

病馀扶下读书楼，寂寞怀人不断愁。十载功名双短鬓，百年身世一浮沤。青山古寺疏钟晚，红叶孤村急杵秋。早晚床头新酒熟，莫辞来此共淹留。
谒金门
作者：孙绍祖
朝代：明

春雨足，香嫩枝头微绿。渭水清清寒漱玉，客来茶正熟。午倦不堪重读，点就乳花飞瀑。七碗可人凉气肃，潇潇风助竹。
七月七日顾云山太守园亭社集酷暑日下舂而散因赋
作者：孙继皋
朝代：明

午暑不可耐，那能须夕凉。空思片雨集，怕见双星翔。觞罢日将阁，客归河未梁。问何慵乞巧，儿女笑牵裳。
三义祠
作者：孙继皋
朝代：明

古城曾不见，祠宇大河阴。邂逅君臣契，艰危战斗心。神来铁马动，祚去赤龙吟。结义当年事，英灵直到今。
下太和
作者：孙继皋
朝代：明

天阙长风吹佩环，乍离玄钥即人间。鸾皇自跨真仙驾，虎豹深扃上帝关。讵有飞翰生白日，谁将灵药驻红颜。重来不负名山约，乞得峰头沆瀣还。
下邳初见山
作者：孙继皋
朝代：明

好山晴日片帆移，忽似江南春泛时。但得蓬窗当对此，不妨官舫去迟迟。
丙午十一月内侄张世卿茂才宅桂花盛开因赋
作者：孙继皋
朝代：明

老桂飘香晚更奇，重开不怕朔风吹。请看璧月临长至，可让中秋午夜时。一种天香学士家，栽时尔祖侍金华。不缘孙子重攀折，那得寒堂再作花。
丙午十一月内侄张世卿茂才宅桂花盛开因赋·其一
作者：孙继皋
朝代：明

老桂飘香晚更奇，重开不怕朔风吹。请看璧月临长至，可让中秋午夜时。
丙午十一月内侄张世卿茂才宅桂花盛开因赋·其二
作者：孙继皋
朝代：明

一种天香学士家，栽时尔祖侍金华。不缘孙子重攀折，那得寒堂再作花。
丙子春梦得一联足成一绝
作者：孙继皋
朝代：明

落日船头浪，春风江上山。家园几千里，却向梦中还。
东门路
作者：孙继皋
朝代：明

东门路，垂杨树。年年只解送行人，不管风光递来去。我生良苦亦以休，白发岂为青春谋。请看桥下长流水，日夜潺湲何处留。
中林园别范五兄
作者：孙继皋
朝代：明

入林竹翠滴人衣，更有垂杨野水围。园比辟疆容径造，楼同王粲忆将归。梦回几度生春草，歌罢频应看夕晖。信美总怜吾土远，别君无限思依依。
中秋后二夜乘月渡五里湖
作者：孙继皋
朝代：明

月出湖波白，乱流山势斜。榜人能辨树，仙客拟乘槎。宿鹭惊还定，明蟾阙亦华。此中幽胜别，老去好浮家。
为郭希所赠公赋
作者：孙继皋
朝代：明

中丞嘉绩在潇湘，帝以趋庭美义方。人比林宗归式谷，天生召伯付甘棠。诰传北阙双龙舞，仙去重湖九鲤翔。共道至尊优独坐，芝原遥夜动辉光。
乌夜啼
作者：孙继皋
朝代：明

乌夜啼，啼不足，今年天旱无粟。何处衔来哺，母饥母饥，母饥忍否，看看月沉杨柳。
九日张澄斋大参邀登锡山同诸公分得山字
作者：孙继皋
朝代：明

冠盖群公集，岩峦九日攀。赐萸思汉殿，落木怆秋山。岁事凶荒后，边尘陇坂间。吾生尚鸡骨，不醉鬓毛斑。
二月十五日雨中同黎参议欧博士顾典客顾舍为钟丈人人沈进士黄文学永上人集王鸿胪宅得风字
作者：孙继皋
朝代：明

相逢春正中，为客几春风。细雨飞觞白，秾花落烬红。世情吾自厌，狂态尔谁同。不见芳菲色，年年没汉宫。
五月砧声
作者：孙继皋
朝代：明

清砧切切捣更残，葵叶榴花不忍看。昨夜潇湘风雨恶，闺中五月已先寒。日长无意理金徽，夫婿从军不暂归。关塞路遥人最远，伤心五月捣寒衣。暮砧声断火云收，力尽深闺泪暗流。谁道玉门寒信杳，妾心何日不如秋。
五月砧声·其一
作者：孙继皋
朝代：明

清砧切切捣更残，葵叶榴花不忍看。昨夜潇湘风雨恶，闺中五月已先寒。
五月砧声·其三
作者：孙继皋
朝代：明

暮砧声断火云收，力尽深闺泪暗流。谁道玉门寒信杳，妾心何日不如秋。
五月砧声·其二
作者：孙继皋
朝代：明

日长无意理金徽，夫婿从军不暂归。关塞路遥人最远，伤心五月捣寒衣。
人日同李明府张上林顾光禄万吉士管山人集沈太史宅得妃字
作者：孙继皋
朝代：明

雪后西山带落晖，天涯尊酒暂相依。人逢七日遗新胜，客为经年感敝衣。何事周南淹太史，却怜汉苑妒明妃。春风吹遍千杨柳，尘世沧江有是非。
代内
作者：孙继皋
朝代：明

君昔游长安，侬记长安路。君今问闽天，闽天何处度。在家夏日短，出门冬日长。雨雪难预期，谁为添衣裳。
代文如答王郎
作者：孙继皋
朝代：明

欲上兰桡意转迟，别君生怕忆君悲。蘼芜一日阊门路，却似千山万水随。雨雨云云不偶然，朝朝暮暮谢君怜。干行别泪堪成血，愁杀看花又杜鹃。
代文如答王郎·其一
作者：孙继皋
朝代：明

欲上兰桡意转迟，别君生怕忆君悲。蘼芜一日阊门路，却似千山万水随。
代文如答王郎·其二
作者：孙继皋
朝代：明

雨雨云云不偶然，朝朝暮暮谢君怜。干行别泪堪成血，愁杀看花又杜鹃。
仪封道中
作者：孙继皋
朝代：明

草草出门去，那知成远游。风尘难自料，徒御总含愁。有梦依乡树，无书报野鸥。归心指河水，日夜向东流。
光福寺看梅雨回泊印玉山
作者：孙继皋
朝代：明

山上梅花湖上舟，雨中楼阁镜中浮。苍茫自爱回桡住，潦倒何妨载酒游。莺语不闻春半去，云容多幻晚全收。移家便欲谋渔父，衰鬓閒心傍野鸥。
入山有感仲山师隐居
作者：孙继皋
朝代：明

夫子传经日，何人不及门。云从绛帐隔，空此青山尊。源正河汾广，春深桃李繁。谁寻各言志，感遇共酬恩。
六月六日大雷雨贾弘老东第新成社集得烝字
作者：孙继皋
朝代：明

治第新成锦树层，况逢雷雨破炎烝。翻惊燕雀愁相失，似挟蛟龙怒欲腾。几道西山银泻瀑，一时南亩绿低塍。醉馀便逐鸥群去，水涨潮平暮可罾。
冬日顾光禄管山人过集分得春字
作者：孙继皋
朝代：明

黄云惨白日，绿鬓悲青春。尊畔菊花老，梦中梅萼新。浮沉薄宦拙，出处贫交真。莫负天涯会，同为岁暮人。
刘山人送牡丹
作者：孙继皋
朝代：明

匹马层冰淮上来，名花相赠与亲栽。东风十日看将近，遮莫三春烂熳开。嫩梗泥封不怕寒，移来新傍石阑干。丹葩绿叶关心待，翠幕金尊著意看。嘉名一一署周藩，黄紫还谁数洛阳。秀色定知誇绝代，此花真不愧花王。异种传来百宝装，花开应不比寻常。春城定惹游人看，泼却新醅满瓮香。
刘山人送牡丹·其一
作者：孙继皋
朝代：明

匹马层冰淮上来，名花相赠与亲栽。东风十日看将近，遮莫三春烂熳开。
刘山人送牡丹·其三
作者：孙继皋
朝代：明

嘉名一一署周藩，黄紫还谁数洛阳。秀色定知誇绝代，此花真不愧花王。
刘山人送牡丹·其二
作者：孙继皋
朝代：明

嫩梗泥封不怕寒，移来新傍石阑干。丹葩绿叶关心待，翠幕金尊著意看。
刘山人送牡丹·其四
作者：孙继皋
朝代：明

异种传来百宝装，花开应不比寻常。春城定惹游人看，泼却新醅满瓮香。
刘昆山以重九日举子贻此为贺
作者：孙继皋
朝代：明

县斋秋色照悬弧，梦里熊罴悦自符。昆岫故应辉片玉，冰壶今见出明珠。高阳裔远繁芳芷，九日人生系紫萸。君是慈君谁不颂，新谣并入凤将雏。
初入古希会
作者：孙继皋
朝代：明

高会何人许盍簪，忘年偏喜荷招寻。敢方涑水跻耆俊，窃比山涛在竹林。投老总迷霄汉梦，得閒同矢岁寒心。从今杖履追陪数，谷鸟溪花几醉吟。
又和醒字
作者：孙继皋
朝代：明

不见龙山九点青，层云挟雨昼冥冥。黄苏麦穗骄翻垄，红濯榴花艳舞庭。息驾此身元汎汎，投簪双鬓任星星。休嗟吊屈明朝事，潦倒无心任醉醒。
又得携字
作者：孙继皋
朝代：明

避暑玉壶携，探奇石磴跻。林堪六月息，人可七贤齐。竹翠迎风细，松阴避日低。云霓闵农望，一诵渰凄凄。
又得潮字
作者：孙继皋
朝代：明

岁序何磅礴，宦情转寂寥。相逢不醉饮，其奈此良宵。夜筑当风壮，春灯带月骄。乡心与羁思，同入大江潮。
又得萧字
作者：孙继皋
朝代：明

水槛秋逾净，晴郊暑未消。露荷仍的的，风叶自萧萧。对酒宜疏豁，参玄契泬寥。城头暮吹笛，疑有列仙招。
发临清
作者：孙继皋
朝代：明

我行向宛洛，道路何逶迤。冠盖耀林落，车马纷以驰。王事岂不劳，顾盼生光辉。永言无辱命，庶以扬鸿徽。
古城初见花
作者：孙继皋
朝代：明

曲河西上动经旬，只见流沙不见春。何处桃花媚村落，艳阳怜杀往来人。
古柏词寿虞母
作者：孙继皋
朝代：明

古柏森森护邑闾，风霜历尽影扶疏。共传寿母长年似，只恐贞心柏不如。青桐为干石为根，万岁千秋此树存。生在南山深涧底，移来长傍北堂萱。大树千年饱雪霜，无论地久与天长。新枝早已凌霄汉，还为君王起柏梁。
古柏词寿虞母·其一
作者：孙继皋
朝代：明

古柏森森护邑闾，风霜历尽影扶疏。共传寿母长年似，只恐贞心柏不如。
古柏词寿虞母·其三
作者：孙继皋
朝代：明

大树千年饱雪霜，无论地久与天长。新枝早已凌霄汉，还为君王起柏梁。
古柏词寿虞母·其二
作者：孙继皋
朝代：明

青桐为干石为根，万岁千秋此树存。生在南山深涧底，移来长傍北堂萱。
同万中丞过华孝廉园看五色葵花
作者：孙继皋
朝代：明

葵开五色锦成行，照映琅玕出粉墙。激水调冰山阁午，围棋吹管夏堂凉。共推暑饮追河朔，不减春游似洛阳。度尽新词人未散，无官真以醉为乡。
同张参知诸公登仙蠡墩相传范大夫拂衣处得人字
作者：孙继皋
朝代：明

出郭避尘鞅，登台思古人。扁舟一以去，消尽五湖春。酹石寒烟破，穿林倦鸟亲。功成吾敢望，倘许乞閒身。
同沈明府顾文学冯茂才诸君汎莲蓉湖看香船灯时与锡山塔灯相望因赋
作者：孙继皋
朝代：明

朝玄旧侣集艨艟，灯火春湖乱水蓉。宝蜡熏天香袅袅，星桥连岸影重重。遥光闪塔欺灵鹫，沸焰波翻骇烛龙。钲鼓喧阗人半醉，大江西望是篸峰。
同王鸿胪顾进士杨王二茂才谭陆二徵君赏蒋氏杜鹃花甚盛因作短歌
作者：孙继皋
朝代：明

濯锦江边杜鹃鸟，血泪声声啼不了。春魂化作江南花，花开如血流红霞。枝盘十层高一丈，自从何处移君家。我来欢赏日未夕，花下一时罗众客。翠幕朱阑兴不孤，金尊绿蚁倾须百。曾闻此花在润州，鹤林寺中天女游。重九之日忽烂漫，楚天失却寒云秋。仙葩异种何常有，阆苑蓬莱帝命守。俗杀人间桃李花，海棠睡足差可偶。向君高歌进君酒，一年三百六十日，几度对花开笑口。君如不饮更漏残，月落城头万杨柳，繁华易谢君知否。
同登宝界山绝顶望太湖
作者：孙继皋
朝代：明

扶策登临到上方，重湖如练与天长。千年禹贡犹山泽，一带吴都是水乡。云汉几人骖鹤驭，风波无恙钓鱼航。春来大有浮家兴，回首飞蓬更渺茫。
吕澄南邀赏樱园阻事践园樱已残
作者：孙继皋
朝代：明

不见珠林万树红，数枝犹自缀丛丛。果因后摘娇晴日，客为迟来醉晚风。莺讶啄残窥密叶，花怜开尽感飞蓬。殷勤野老明年约，十八家村一棹通。
吕翁祠
作者：孙继皋
朝代：明

长松落落草芊芊，共指仙翁大道边。底是世人呼不醒，纷纷车马拜祠前。仙翁何日梦邯郸，梦尽荣华午未残。我已尘中三十载，劳劳方叹路行难。黄沙占路春风吹，白日真仙出世时。梦觉可知还是梦，人间留却吕翁祠。
吕翁祠·其一
作者：孙继皋
朝代：明

长松落落草芊芊，共指仙翁大道边。底是世人呼不醒，纷纷车马拜祠前。
吕翁祠·其三
作者：孙继皋
朝代：明

黄沙占路春风吹，白日真仙出世时。梦觉可知还是梦，人间留却吕翁祠。
吕翁祠·其二
作者：孙继皋
朝代：明

仙翁何日梦邯郸，梦尽荣华午未残。我已尘中三十载，劳劳方叹路行难。
君山
作者：孙继皋
朝代：明

岸花江草几回新，十载重来迹已陈。座迥诸天当落日，闰逢三月尚馀春。潮从来往流今古，世亦浮沉叹此身。不见当时珠履客，空劳彩笔赋词人。
吴司理考绩
作者：孙继皋
朝代：明

朱衣丹笔照金昌，四海声华自楚张。郢曲乍传飞白雪，吴钩新试肃清霜。泣车下泽来鸿雁，集佩天池待凤皇。共道政成人作颂，采芳多挹芷兰香。
吴江夜泊
作者：孙继皋
朝代：明

津亭晚泊客心孤，暝色山光乍有无。水郭帆樯依雁鹜，人家灯火乱菰蒲。天寒雪霰窥双鬓，岁晏烟波隔五湖。城里歌钟知几处，锦堂华烛醉毡毹。
和卓参军韵送陈邦珽判官忠州
作者：孙继皋
朝代：明

惜别仍为卜夜欢，春郊那问漏声残。身辞凤阙分符竹，家傍渔矶忆钓竿。层阁勒铭他日事，横厓叱驭古人看。薄游不少青云业，倚醉无歌蜀道难。
和大宗伯罗公瑞雪应祈之作次韵
作者：孙继皋
朝代：明

南宫斋夜切星辰，周阙依稀谒五神。精白应祈占岁瑞，穹苍孚格见皇仁。凝同玉露迷仙掌，舞学琼花点相茵。一自上公歌郢后，国中谁解和阳春。
和少宗伯刘公赍敕入朝遇雪次韵
作者：孙继皋
朝代：明

曙光寒色净霏微，五位深垂想舜衣。灏气千门浮御苑，春晖一夜满皇畿。官梅绰约芬华省，禁树苍茫映粉闱。诏许布新元会近，欲因天瑞纪龙飞。
和彭文学翼庵郊居对雪限灯字
作者：孙继皋
朝代：明

客况孤云薄，禅心片雪澄。去移东郭履，吟傍上方灯。路自青门近，杯应白社憎。可能抛世鞅，与尔听三乘。
和曾少沂泊舟绿萝庵韵
作者：孙继皋
朝代：明

明月蛾眉若个边，怜君归思在秋先。官程半借祇园树，客梦长回栈道烟。入眼花枝何冉冉，留人燕子故翩翩。终知沈陆成高隐，不羡金貂满座蝉。
和朱兰嵎太史韵赠万休上人
作者：孙继皋
朝代：明

山前明月佛前灯，石自无言水自澄。欲向空门闻妙义，渡江初到踏芦僧。
和韵送王大归石沙旧隐
作者：孙继皋
朝代：明

尔祖乘骢去，家山榛莽中。萧条归旧业，门巷想清风。乔木留残柏，孤踪息转蓬。悠哉此避世，人或拟墙东。
和顾南阳夏日游太平寺诗韵
作者：孙继皋
朝代：明

寺想清凉胜，寻僧逐放参。钟传香塔外，花散讲堂南。入社高贤得，逃禅懒性堪。不知无量法，尘世几能谙。
咏西内白鹦鹉
作者：孙继皋
朝代：明

慧质冯谁赋，奇毛祇自怜。黄冠莲蕊散，白羽雪花妍。讵有还山梦，能言度陇年。宫门盈尺地，不到圣人前。
哭施龙冈先生
作者：孙继皋
朝代：明

夫子持衡日，吾生弱冠年。品题千古遇，文字万人传。薄技惭知己，明时失大贤。茫茫白日暮，何以问苍天。太守来雄郡，诸生满学宫。论文多暇日，为政美清风。除目投荒远，伤心阅数穷。潸然国士泪，飘洒断云中。诸侯能辟馆，多士尽升堂。会想如云盛，恩思化雨香。凄凉陵谷事，辛苦黍禾场。圣主新文治，今看倍有光。行服心何苦，含哀罢食新。生荣悲宦薄，死孝慰从亲。寝侍空长夜，原扃不再春。萧萧松柏路，相向哭门人。才大翻媒忌，名高却累身。神龙元不世，鬼蜮尔何人。宰木枝应长，残经业故贫。流言空半白，皎日对沾巾。
哭施龙冈先生·其一
作者：孙继皋
朝代：明

夫子持衡日，吾生弱冠年。品题千古遇，文字万人传。薄技惭知己，明时失大贤。茫茫白日暮，何以问苍天。
哭施龙冈先生·其五
作者：孙继皋
朝代：明

才大翻媒忌，名高却累身。神龙元不世，鬼蜮尔何人。宰木枝应长，残经业故贫。流言空半白，皎日对沾巾。
哭施龙冈先生其三
作者：孙继皋
朝代：明
体裁：五言律诗

诸侯能辟馆，多士尽升堂。会想如云盛，恩思化雨香。凄凉陵谷事，辛苦黍禾场。圣主新文治，今看倍有光。
哭施龙冈先生其二
作者：孙继皋
朝代：明
体裁：五言律诗

太守来雄郡，诸生满学宫。论文多暇日，为政美清风。除目投荒远，伤心阅数穷。潸然国士泪，飘洒断云中。
哭施龙冈先生其四
作者：孙继皋
朝代：明
体裁：五言律诗

行服心何苦，含哀罢食新。生荣悲宦薄，死孝慰从亲。寝侍空长夜，原扃不再春。萧萧松柏路，相向哭门人。
四月十二日秦太学邀同赵吏部饮衍泽堂达旦坐有陈李二姬堂为余故读书处
作者：孙继皋
朝代：明

城中何年赤虹起，秦氏一门被金紫。甲第云连两河峙，风流更见诸公子。我是金门老太史，亦有南宫少进士。予告同辞天上薇，得閒且采山中芷。秦君高堂绣文梓，秦君张筵列锦绮。折简相招意独勤，未曾下车先倒屣。银壶贮酒琥珀浆，玉盘行鲙金丝鲤。半酣解却罗衣起，起视当阶明月光。似闻芗泽氤氲至，忽报美人离药房。绿珠碧玉誇双艳，翠袖红裙一样装。夜如何其夜未央，合尊促坐醉不妨。低鬟浅笑初成目，小口新词欲断肠。一曲莺声慢，再曲梁尘乱。三曲天星坠如雨，鹍鸡不闻日已旦。主人无用独留髡，深杯在手业无算。童仆不嗔但顾笑，昨日客来今日散。日出易暮暮易晨，谁将绿鬓驻青春。请思窗下同君读，转眼今为十载陈。
四月朔日同浦进士蔡户部二年兄饮
作者：孙继皋
朝代：明

今夜逢君话，相看鬓有星。三秋怀月桂，十载怅云萍。兴懒违簪笔，歌狂爱拊瓴。春风不待客，唯拟醉无醒。
夏五施励庵同乡社集得吴字
作者：孙继皋
朝代：明

一雨郊原万品苏，微寒五月动高梧。节临荐黍犹传楚，客为思莼已到吴。蜡屐共穿花外径，雕盘从出竹间厨。淹留不惜呼灯坐，空谷低回咏白驹。
夏夜坐月得公字
作者：孙继皋
朝代：明

凉月空庭得，清尊此夕同。行觞佳节后，坐客大江东。避暑思袁绍，登楼想庾公。相逢各意气，君莫叹飘蓬。
夏孟黄思庵太府社集城西别业得寒字
作者：孙继皋
朝代：明

密林长夏集衣冠，洛社风流异代看。鸳序人归曾不晚，鸥盟老去许谁寒。山连睥睨青临阁，水带檀栾净倚栏。尽日从容文酒乐，冥冥天外托飞翰。
夏日严侍御邀同王典客万中丞王太学诸公饮其东郭别业
作者：孙继皋
朝代：明

郊扃卜筑带沧浪，载酒邀欢朱夏长。农事解占梅雨近，客怀偏趁竹风凉。遥山影塔看疑并，华月浮舟醉不妨。只恐青骢催赴阙，空林猿鹤怨秋霜。
夏日卧病得诗十首
作者：孙继皋
朝代：明

客久堪谁过，官閒稳自慵。琴书供病色，花竹散尘容。昼杳沧洲梦，时寻白鹤踪。东方有高隐，吾意倘相从。会心那在远，小筑见幽情。过雨宜花事，当风忽鸟鸣。青山供卧起，白日废逢迎。懒病依然惯，非高吏隐名。幽居无俗事，小径即花源。薜荔春常在，轩窗月每存。焚香惟晏坐，对客只清言。更爱看山色，新开傍竹门。不浅烟萝兴，尘中亦掩关。诗情消白日，病骨傲青山。野鹤焚香下，閒云散帙还。浮名将薄宦，吾意有无间。偶尔成幽赏，居然得隐心。月檐松树迥，门径枣花深。窃禄从宾戏，论诗许客寻。浮生元不薄，何必定抽簪。伏枕违丹掖，端居坐紫微。颇怜官舍寂，未觉吏情非。乳燕窥悬幕，鲜云护赐衣。还思散直处，钟月远微微。偃蹇供常病，栖迟隔故乡。检书槐月晓，移枕竹风凉。翠管虚中禁，金茎足上方。圣朝无羽猎，未敢奏长杨。万事堪高枕，官衙况薜萝。闭门玄草歇，开牖白云过。竹翠晴犹湿，荷香晚更多。陆沉翻自爱，不复厌婆娑。乞假辞朝谒，耽幽学隐沦。病翻思客至，閒不厌官贫。高树团晴霭，秾花恋晚春。物华偏在眼，肯惜酒杯频。官阁暑犹寒，生涯寄药栏。风尘吾意懒，岁月主恩宽。短发牵丛桂，同心忆采兰。小盘甘苜蓿，时复一加餐。
夏日卧病得诗十首·其一
作者：孙继皋
朝代：明

客久堪谁过，官閒稳自慵。琴书供病色，花竹散尘容。昼杳沧洲梦，时寻白鹤踪。东方有高隐，吾意倘相从。
夏日卧病得诗十首其七
作者：孙继皋
朝代：明
体裁：五言律诗

偃蹇供常病，栖迟隔故乡。检书槐月晓，移枕竹风凉。翠管虚中禁，金茎足上方。圣朝无羽猎，未敢奏长杨。
夏日卧病得诗十首其三
作者：孙继皋
朝代：明
体裁：五言律诗

幽居无俗事，小径即花源。薜荔春常在，轩窗月每存。焚香惟晏坐，对客只清言。更爱看山色，新开傍竹门。
夏日卧病得诗十首其九
作者：孙继皋
朝代：明
体裁：五言律诗

乞假辞朝谒，耽幽学隐沦。病翻思客至，閒不厌官贫。高树团晴霭，秾花恋晚春。物华偏在眼，肯惜酒杯频。
夏日卧病得诗十首其二
作者：孙继皋
朝代：明
体裁：五言律诗

会心那在远，小筑见幽情。过雨宜花事，当风忽鸟鸣。青山供卧起，白日废逢迎。懒病依然惯，非高吏隐名。
夏日卧病得诗十首其五
作者：孙继皋
朝代：明
体裁：五言律诗

偶尔成幽赏，居然得隐心。月檐松树迥，门径枣花深。窃禄从宾戏，论诗许客寻。浮生元不薄，何必定抽簪。
夏日卧病得诗十首其八
作者：孙继皋
朝代：明
体裁：五言律诗

万事堪高枕，官衙况薜萝。闭门玄草歇，开牖白云过。竹翠晴犹湿，荷香晚更多。陆沉翻自爱，不复厌婆娑。
夏日卧病得诗十首其六
作者：孙继皋
朝代：明
体裁：五言律诗

伏枕违丹掖，端居坐紫微。颇怜官舍寂，未觉吏情非。乳燕窥悬幕，鲜云护赐衣。还思散直处，钟月远微微。
夏日卧病得诗十首其十
作者：孙继皋
朝代：明
体裁：五言律诗

官阁暑犹寒，生涯寄药栏。风尘吾意懒，岁月主恩宽。短发牵丛桂，同心忆采兰。小盘甘苜蓿，时复一加餐。
夏日卧病得诗十首其四
作者：孙继皋
朝代：明
体裁：五言律诗

不浅烟萝兴，尘中亦掩关。诗情消白日，病骨傲青山。野鹤焚香下，閒云散帙还。浮名将薄宦，吾意有无间。
夏日史民部饮斗室
作者：孙继皋
朝代：明

画省风流独见君，散衙驱马慰离群。总缘六月歌成雪，遂使双龙气薄云。坐久凉飔供命酒，更阑花色照论文。当尊慷慨元吾辈，不向高楼问夜分。
夏日同诸子集顾光禄分得屏字是日为光禄诞日
作者：孙继皋
朝代：明

风尘玄草见君亭，尊酒千花照岁星。禁署声华头未白，中朝冠盖眼逾青。云浮北阙高金掌，日落西山列翠屏。以我相从诸子后，非才偏自学沉冥。
夏日小园社集分得公字
作者：孙继皋
朝代：明

菟裘聊此地，五柳宅堪同。潇洒馀孤赏，过从有数公。疏帘全却暑，曲沼自生风。坐看梧桐晚，盈盈月上东。
夏日稚登元穆诸丈过山堂小集得三字
作者：孙继皋
朝代：明

六月林亭伏日三，客来新故坐相参。深杯高宴疑河朔，脩竹清川想渭南。动地繁阴云物变，映山残照雨丝含。五湖渐有扁舟兴，秋到澄波净蔚蓝。
夏月同诸子集管舍人新居得欢字
作者：孙继皋
朝代：明

卜筑成新趣，招邀足旧欢。群英盛璀璨，孤秀出琅玕。令节将县艾，同心总佩兰。看云思结夏，歌雪觉生寒。席换情弥洽，杯深意未阑。薄游无不可，词客满长安。
夜入开州
作者：孙继皋
朝代：明

王程千里骛行轩，四牡宵驰鼓角昏。前路旌旗缘树引，满城灯火缀星繁。风烟魏阙心逾迥，词赋梁园念独存。自昔侍臣劳采纳，敢将飞传负中原。
夜集得年字
作者：孙继皋
朝代：明

逢君怀旧事，把酒惜流年。为问阊门道，垂杨几处眠。青山不在郭，风雨且开筵。好作平原饮，莺花春正妍。
大佛头寺
作者：孙继皋
朝代：明

香阁俯清泠，禅扉静不扃。云连天目紫，山对佛头青。雁聚秋成塔，龙降昼听经。下来湖日晚，飞磬杳冥冥。
大玄曹尊师雷樵仙道侣也来游梁溪客万中丞所出册子索题余病中赋赠
作者：孙继皋
朝代：明

青城樵子今何之，尔却东游到海湄。浮云来往亦恒事，白日修持知者谁。梁溪昔有吴先生，明阳洞中餐玉英。丹炉药臼至今在，夜半山中捣月明。一从骑鹤上升去，真人之箓传其名。尔来度人亦访友，望见峰头紫气否。芝术经春谷口生，蓬莱晃日人间有。赤书金简世多讹，竹杖芒鞋奈尔何。不惜真诠扶病骨，掉头携手入烟萝。
天柱峰谒玄帝
作者：孙继皋
朝代：明

霏烟侵晓辟天门，绛节随风谒帝阍。观日黄金晴自捧，坛星白昼静堪扪。梯悬绝壑千盘细，岭入中峰一柱尊。解说琼芝宜献寿，将因玉笈叩真源。
奉使宛洛初出都门
作者：孙继皋
朝代：明

奉使分桐叶，承颜御木兰。建侯家法旧，将父主恩宽。冠盖星辰动，河山带砺磐。季原吴是族，佚使史为官。风细回清吹，湍鸣泻远澜。皇华歌未竟，回首忆长安。
奉册新野王殿下礼成敬纪
作者：孙继皋
朝代：明

玉节来丹禁，金符下赤藩。大封周典礼，众建汉明恩。旧宠山河在，新盟带砺存。瑞烟迎綵仗，佳气袭朱幡。句俨胪传肃，仪森羽卫屯。威严扇影动，拜舞佩声繁。太社风云壮，中原日月尊。叨为奉册使，愿献东平言。
宴同年吴明府衙斋
作者：孙继皋
朝代：明

风云昔日满长安，冠盖相逢卜昼欢。出郭柳将飞舄去，停轺花似曲江看。行边对酒星辰聚，别后论心岁月难。自是冰壶清浸玉，坐来烦暑觉生寒。
宿太和宫
作者：孙继皋
朝代：明

斋宫清切帝天居，独沥玄心契道初。沆瀣暗零岩漏永，星辰低宿石檐虚。千峰月静闻璈奏，半榻宵深检玉书。坐待晨光临欲发，灵风先引紫霞裾。
寄寿粤南金封君
作者：孙继皋
朝代：明

老垂白发弄沧浪，休沐人归自建章。星现东方桃正熟，凉生南海荔初香。非熊不羡乘车去，小凤重看吐诏翔。家傍十洲仙路近，一年花发一称觞。
寄沈祁阳复吾
作者：孙继皋
朝代：明

徼邑带南荆，高才绾绶行。岳云扶舄上，湘水应琴声。垒堞初驯雉，栽花欲啭莺。政成看驿召，黼扆早书名。
寄章都护四首 其一 题玉举斋
作者：孙继皋
朝代：明

灼然看玉举，风度想伊人。不信千秋业，今归百战身。才名高倚马，雅意薄图麟。谈笑西斋夕，尊前断塞尘。
寄章都护四首 其三 题烟驾园
作者：孙继皋
朝代：明

为园驻烟景，人道小江南。不乏禽鱼趣，兼之树石参。边春花自发，泉古酒同甘。径造那能得，逢君竹下谈。
寄章都护四首 其二 题投辖馆
作者：孙继皋
朝代：明

公子敬爱客，尚书期奈何。华灯灿甲馆，绮席明银河。车辖每投井，羽觞还促波。空传孟尝侠，弹铗有悲歌。
寄章都护四首 其四 题城南别业
作者：孙继皋
朝代：明

玉塞去天遥，花仍杜曲娇。角巾私第日，干羽圣人朝。门已施行马，家元擅插貂。颇闻求宿将，君拟霍嫖姚。
寄章都护四首·题玉举斋
作者：孙继皋
朝代：明

灼然看玉举，风度想伊人。不信千秋业，今归百战身。才名高倚马，雅意薄图麟。谈笑西斋夕，尊前断塞尘。公子敬爱客，尚书期奈何。华灯灿甲馆，绮席明银河。车辖每投井，羽觞还促波。空传孟尝侠，弹铗有悲歌。为园驻烟景，人道小江南。不乏禽鱼趣，兼之树石参。边春花自发，泉古酒同甘。径造那能得，逢君竹下谈。玉塞去天遥，花仍杜曲娇。角巾私第日，干羽圣人朝。门已施行马，家元擅插貂。颇闻求宿将，君拟霍嫖姚。
寄酬李宛平内乡
作者：孙继皋
朝代：明

京兆田郎题柱名，相逢我未厌承明。几陪韦杜春同醉，一别荆吴岁屡更。丹地不萦归客梦，沧江难忘故人情。尺书传字来何处，愁听流莺树里声。
寄题钱山人园居 其一 伐檀斋
作者：孙继皋
朝代：明

明月招我饮，白云披我衣。莫言生事少，镇日灌园归。
寄题钱山人园居 其三 待月廊
作者：孙继皋
朝代：明

日落罢玄草，长廊一徘徊。山月出未出，幽人来不来。
寄题钱山人园居 其二 香雪馆
作者：孙继皋
朝代：明

藤花白雪香，缤纷荫林樾。谁当问字来，踏破瑶台月。
寄题钱山人园居 其四 旷视阁
作者：孙继皋
朝代：明

川原何缭绕，开阁吞八九。为问阁中人，望见长安不。
寄题钱山人园居·伐檀斋
作者：孙继皋
朝代：明

明月招我饮，白云披我衣。莫言生事少，镇日灌园归。藤花白雪香，缤纷荫林樾。谁当问字来，踏破瑶台月。日落罢玄草，长廊一徘徊。山月出未出，幽人来不来。川原何缭绕，开阁吞八九。为问阁中人，望见长安不。
寒夜史吴二比部偶集联句
作者：孙继皋
朝代：明

偶尔逢休沐，过从共举觞。寒消鳷鹊雪，暖吐狻猊香。人以星为聚，官今鹭是行。署怜花并入，朝忆玉同锵。露自分仙掌，云仍隔故乡。情真吴语剧，愁绝楚歌狂。剑拂霜华切，钩藏刻漏长。薄帷微鉴月，新律乍回阳。温室梅先破，名轩枣故芳。辖投期肯后，簪合意难忘。藻句骞鸾凤，雄心典鹔鹴。乾坤容尔醉，日月向谁忙。
寒夜管山人携具过访分得肥字
作者：孙继皋
朝代：明

周南留滞未能归，江畔鲈鱼几度肥。岁晚惊心羁宦薄，天涯乘兴故人稀。林光引月过閒幔，夜色将寒上敝衣。君亦萍踪流落久，一尊何限思依依。
寒夜管舍人顾文学过集分得删字
作者：孙继皋
朝代：明

芳岁不可驻，逢君京洛间。灯花照酒落，诗草对人删。霜月披林白，风烟薄鬓斑。相过慰寒色，烂醉莫言还。
对菊得诗字与若抚同赋
作者：孙继皋
朝代：明

秋堂静黯黯，霜菊粲枝枝。有客狂能就，无官醉不辞。餐英嗟物换，簪艳觉颜衰。篱落风流在，长歌彭泽诗。
寿丁吏部母
作者：孙继皋
朝代：明

板舆亲御下天阊，宫锦莱衣舞未央。家近三山桃正熟，筵开八月桂初香。霞觞自酌仙人酒，水镜长临婺女妆。争祝异恩他日在，回班谁不拜高堂。
寿俞清庵博士八十
作者：孙继皋
朝代：明

传经两地领诸儒，罢讲归来貌转臞。桃李晚依台里柏，桑麻老傍社中榆。筏曾渡海观能定，履惯登山醉不扶。那羡磻溪后车载，申公徵驾待新蒲。
寿吴仰玄
作者：孙继皋
朝代：明

草玄亭子白云关，心与岩花谷鸟閒。第五名尊骠骑上，于陵身老桔槔閒。春祠太乙逢初度，昼鍊青阳得大还。白日飞翰容易见，铜官玉女本仙山。
寿吴兴李参知父母
作者：孙继皋
朝代：明

雪廨官梅开满园，金绯称庆日初暄。著书人未离函谷，采药家元近鹿门。柏叶预传新岁酒，薇花高映大夫轩。山城万口歌恩遍，并入春声介寿繁。
寿张企楼
作者：孙继皋
朝代：明

雨馀云白下轻鸥，散发沧江五月秋。身健未须烦进杖，心閒曾是学披裘。共占胤子能高户，若个仙人不好楼。续命恰馀丝缕在，年年开宴发庭榴。
寿张廉水
作者：孙继皋
朝代：明

烟霞曾共列仙期，名姓何妨女子知。身著布衣行侠远，肘悬金盒贮方奇。閒时采药腰镰去，醉里看花荷锸随。鸿术自来侔宰相，白头不羡梦非螭。
寿朱芹溪
作者：孙继皋
朝代：明

家住梁溪上，门前野水回。但知芹菜美，不记桃花开。渐老垂玄发，逢人倒绿醅。年年春宴罢，云里鹤飞来。
寿李惠峰文学八十
作者：孙继皋
朝代：明

曾奏贤能不受官，风云无意托高翰。犹龙自昔元尊李，非虎人今未离磻。老去江湖双屐远，醉来天地一杯宽。长生何用求丹诀，三月桃花岁岁看。
寿李远沙八十
作者：孙继皋
朝代：明

腊暖江清弄野烟，四朝身老鬓犹玄。度关早识真人气，钓渭今同尚父年。丛桂两山供拄笏，梅花千树傍开筵。谁言除夕当明夕，柏酒春风岁岁传。
寿某夫人五十
作者：孙继皋
朝代：明

方岳朝天日，中闱介寿年。莺迁上林后，燕喜北堂前。偕老才称艾，馀春转觉妍。帝颁鸾阁诰，人咏鹊巢篇。女史镌银管，仙姝捧玳筵。蓂开逢半百，桃喜兆三千。台宿初临婺，坤仪雅配乾。恩华兼鹤算，一品发犹玄。
寿王荆翁相公
作者：孙继皋
朝代：明

三朝耆德帝王师，七十閒身海岳姿。行地神仙元勇退，格天勋业自勤施。筹行群策三垂偃，国巩孤忠九庙知。事定商岩芝转秀，人归绿野昼偏迟。温纶隔岁优存后，茂算清秋诞降时。曦景东山绥福履，祥光南极接台司。安危直是关皇室，衰健还应觇裔夷。袖手奈违调鼎梦，察眉谁任改弦为。共仪阙下编蒲召，未稳丘中辟谷期。龙马精神逾少壮，凤麟毛趾况英奇。魁名符券承能巧，相业箕裘嗣不疑。世笃曾闻周鲁旧，衮衣前后拜彤墀。
寿申瑶翁相师
作者：孙继皋
朝代：明

黄扉请老十年前，绿野秋清寿酒传。帝以闵劳优宰执，人于勇退识神仙。三朝耆旧元名世，一代勋猷自格天。望起苍生同此日，相麻霄汉听重宣。岳降生申事已奇，嵩呼况接万年期。共言丞相当朝日，偏荷君王赐寿卮。明月似悬金鉴在，流虹遥拜衮衣垂。定知终宴东山夜，清梦如闻湛露诗。曾闻优诏自天来，帝为升储宠上台。密疏向关宗社计，孤忠肯受外廷猜。赤松老伴留侯谢，丛桂閒同隐士裁。卿月临阶人献寿，应知茂苑即蓬莱。一从上相下师垣，太息中官拥使幡。宣索已闻穷岭海，转移谁为正乾坤。天扶遗老身仍健，人比耆英望愈尊。调鼎更弦须旧德，辗蒲加璧待新恩。
寿申瑶翁相师·其一
作者：孙继皋
朝代：明

黄扉请老十年前，绿野秋清寿酒传。帝以闵劳优宰执，人于勇退识神仙。三朝耆旧元名世，一代勋猷自格天。望起苍生同此日，相麻霄汉听重宣。
寿申瑶翁相师·其四
作者：孙继皋
朝代：明

一从上相下师垣，太息中官拥使幡。宣索已闻穷岭海，转移谁为正乾坤。天扶遗老身仍健，人比耆英望愈尊。调鼎更弦须旧德，辗蒲加璧待新恩。
寿申瑶翁相师其三
作者：孙继皋
朝代：明
体裁：七言律诗

曾闻优诏自天来，帝为升储宠上台。密疏向关宗社计，孤忠肯受外廷猜。赤松老伴留侯谢，丛桂閒同隐士裁。卿月临阶人献寿，应知茂苑即蓬莱。
寿申瑶翁相师其二
作者：孙继皋
朝代：明
体裁：七言律诗

岳降生申事已奇，嵩呼况接万年期。共言丞相当朝日，偏荷君王赐寿卮。明月似悬金鉴在，流虹遥拜衮衣垂。定知终宴东山夜，清梦如闻湛露诗。
寿薛封君
作者：孙继皋
朝代：明

不赴公车慕草玄，一经仍付后人贤。薛公自爱浆家隐，居士今传洛社仙。花满碧鸡衔诰日，霜回骢马奉觞年。昆明万里重霄隔，老去翻疑雨露偏。
寿袁睎我方伯尊翁
作者：孙继皋
朝代：明

汝南月旦数诸袁，盖世风标尔自尊。向以文章雄郡国，不将纶綍傲丘樊。微吟花影春萦社，半醉江声夜到门。共指衡山堪献寿，郎君新此建朱幡。
寿陈松谷相公
作者：孙继皋
朝代：明

乞归当日发犹玄，黄阁勋猷旧格天。衰健几劳明主问，姓名长许远人传。鸠文赐杖元非老，麟彩为袍俨是仙。石室有人能继业，汉廷家世重韦贤。
寿陈石溪先生
作者：孙继皋
朝代：明

起草名传建礼闱，东山归去倍恩辉。云霞彩簇新承诰，薜荔香生旧赐衣。酒下黄封知禁液，人从白玉见清徽。武夷应有神仙会，夜夜群星集少微。
寿高临溪
作者：孙继皋
朝代：明

掷却官荣老岁华，门前新系使星槎。琼花看去惟扬子，玉树生来似谢家。物色磻溪身正健，乡心汾水梦还赊。閒云坐阅沧桑遍，白发秋筵进紫霞。
小园社集主宾凡八人是日雨分得衫字
作者：孙继皋
朝代：明

焚鱼早署碧山衔，舞鹤疑开滴水岩。洞有桃花能自发，门多芳草不教芟。春风旧巷宜初服，昼雨深堂黯客衫。坐列八公惟此会，淮南诗赋满瑶函。
小至
作者：孙继皋
朝代：明

今日日以短，明日日以长。长短互相催，一阴与一阳。浮云乱白日，倏忽东西翔。百岁苦易盈，何况生难量。金貂岂不贵，朱绶岂不扬。荣华等朝芳，夕散纷以戕。南山有松桂，冰雪交青苍。当窗读古书，可以终徜徉。徜徉岂不好，乞身苦不早。江湖莽荆棘，豺虎伏中道。长星亘璧月，光芒下欲扫。群公上封事，天子夕露祷。小臣解忧国，涕泪亦盈抱。以兹坐蹉跎，安能不终老。老至会有时，吁嗟亦何为。吾年未三十，鬓发冰霜欺。寒灰半夜动，客心难自吹。转念线欲添，翻令愁欲丝。去住两踯躅，风光正迟迟。明发书云物，丰年以为期。
小至·其一
作者：孙继皋
朝代：明

今日日以短，明日日以长。长短互相催，一阴与一阳。浮云乱白日，倏忽东西翔。百岁苦易盈，何况生难量。金貂岂不贵，朱绶岂不扬。荣华等朝芳，夕散纷以戕。南山有松桂，冰雪交青苍。当窗读古书，可以终徜徉。
小至·其三
作者：孙继皋
朝代：明

老至会有时，吁嗟亦何为。吾年未三十，鬓发冰霜欺。寒灰半夜动，客心难自吹。转念线欲添，翻令愁欲丝。去住两踯躅，风光正迟迟。明发书云物，丰年以为期。
小至·其二
作者：孙继皋
朝代：明

徜徉岂不好，乞身苦不早。江湖莽荆棘，豺虎伏中道。长星亘璧月，光芒下欲扫。群公上封事，天子夕露祷。小臣解忧国，涕泪亦盈抱。以兹坐蹉跎，安能不终老。
小至集斗室分得知字
作者：孙继皋
朝代：明

蚤解浮生理，经时一以悲。年华催鬓短，风景觉阳迟。心岂寒灰热，愁将弱线丝。宦情兼旅思，犹喜故人知。
少沂曾丈惠书云阁诗次韵酬之
作者：孙继皋
朝代：明

幽栖早与世情疏，岂有才名耀石渠。爽气自来支笏后，玄心偏会报钟初。高天好去骑黄鹄，大海何当钓白鱼。彩笔劳君频问讯，新诗已付赫蹄书。
山中
作者：孙继皋
朝代：明

山中无栋宇，小屋但诛茅。境僻人烟少，林深虎迹交。暗泉通石窦，炎日避松梢。寂寞元吾事，披襟诵解嘲。渡湖山色好，此路即沧江。避世谁知汉，居人或姓庞。岩花鲜亚石，水竹净当窗。采药兼垂钓，长容系小艭。
山中
作者：孙继皋
朝代：明

山中栽松树，山下种荷花。荷芳映绿水，松老蟠青霞。徙倚结幽想，攀折惜年华。上山复下山，日暮未还家。朝朝上山去，不记山中路。偶逢樵采人，言从石梁渡。信策入孤云，鸟归西日暮。下山不见人，长歌抚松树。
山中·其一
作者：孙继皋
朝代：明

山中无栋宇，小屋但诛茅。境僻人烟少，林深虎迹交。暗泉通石窦，炎日避松梢。寂寞元吾事，披襟诵解嘲。
山中·其一
作者：孙继皋
朝代：明

山中栽松树，山下种荷花。荷芳映绿水，松老蟠青霞。徙倚结幽想，攀折惜年华。上山复下山，日暮未还家。
山中·其二
作者：孙继皋
朝代：明

朝朝上山去，不记山中路。偶逢樵采人，言从石梁渡。信策入孤云，鸟归西日暮。下山不见人，长歌抚松树。
山中·其二
作者：孙继皋
朝代：明

渡湖山色好，此路即沧江。避世谁知汉，居人或姓庞。岩花鲜亚石，水竹净当窗。采药兼垂钓，长容系小艭。
山中七夕口号
作者：孙继皋
朝代：明

七月七日天气凉，一年一度双星翔。城中女儿斗佳节，齐洁瓜果薰衣裳。深深祠拜何夭姣，乞向天孙赐馀巧。去年针眼线皆穿，今年穿线还多少。争怜竞巧望天河，桥沉驾去怅如何。湖滨野人拙不避，僵卧空床掩薜萝。
山中怀友人
作者：孙继皋
朝代：明

十年叨禁近，梦落五湖边。此日山中住，居然静者缘。清阴花覆地，大壑树参天。却忆同怀子，萋萋生暮烟。
山中谣
作者：孙继皋
朝代：明

芙蓉湖边杨柳斜，家家啼鸟村村花。水面歌儿摇画舫，陌头游女渡香车。参差楼阁映山开，往往舟船叠鼓催。树下花阴游子避，朱旗皂盖使君来。黄公涧前春水声，碧山社里有啼莺。流觞按曲纵横坐，选胜探奇偪仄行。船船击鼓与鸣锣，岸岸青帘紫障多。翻尽江南行乐曲，居人犹唱水荒歌。
山中谣·其一
作者：孙继皋
朝代：明

芙蓉湖边杨柳斜，家家啼鸟村村花。水面歌儿摇画舫，陌头游女渡香车。
山中谣·其三
作者：孙继皋
朝代：明

黄公涧前春水声，碧山社里有啼莺。流觞按曲纵横坐，选胜探奇偪仄行。
山中谣·其二
作者：孙继皋
朝代：明

参差楼阁映山开，往往舟船叠鼓催。树下花阴游子避，朱旗皂盖使君来。
山中谣·其四
作者：孙继皋
朝代：明

船船击鼓与鸣锣，岸岸青帘紫障多。翻尽江南行乐曲，居人犹唱水荒歌。
嵩阳宫汉封将军柏
作者：孙继皋
朝代：明

苍龙为干石为纹，鼎立亭亭傲白云。麟阁勋名今已尽，独留人说汉将军。玉检金泥事惘然，苍崖翠柏自年年。不知异日甘泉树，可在仙人雨露边。
嵩阳宫汉封将军柏·其一
作者：孙继皋
朝代：明

苍龙为干石为纹，鼎立亭亭傲白云。麟阁勋名今已尽，独留人说汉将军。
嵩阳宫汉封将军柏·其二
作者：孙继皋
朝代：明

玉检金泥事惘然，苍崖翠柏自年年。不知异日甘泉树，可在仙人雨露边。
巴蜀杨方伯过里为其尊公寿
作者：孙继皋
朝代：明

花诰重宣捧陛听，高贤永夏及趋庭。南山酒献官为岳，益部人占寿是星。彩服舞看双鹤白，玄文传识一牛青。巴江雪浪年年曲，似祝长生抱竹坰。
应制题春景图
作者：孙继皋
朝代：明

春草接堤平，晴湖抱槛明。远山花作障，纡岸柳为城。树杪疏篱出，流边古渡横。依依岚翠积，冉冉野烟生。地似桃源胜，人疑剡曲行。披图皇览洽，一慰豫游情。
张去华自华塘过访山堂留酌分得间字
作者：孙继皋
朝代：明

春明一相失，匹马傍谁还。才岂三吴尽，名堪二陆间。入门高紫气，把酒落青山。世路君应见，孤云好闭关。
张湫晓发
作者：孙继皋
朝代：明

官程候晓发，川柳拂船低。雨过防新涨，烟开辨古堤。莺花看逼夏，鸡犬欲闻齐。多少征人梦，萋萋草色迷。
彗经旬不灭
作者：孙继皋
朝代：明

十月彗星见，亘旬光丈馀。银河不用扫，天意欲何如。避殿君王诏，登台太史书。杞人忧国泪，占夜几踌躇。
待命有述
作者：孙继皋
朝代：明

弃置元吾道，淹留自主恩。避人经伏腊，羁旅信乾坤。抚枕沧洲近，开帘绿雨繁。迟迟去亦得，二纪傍金门。
得玉酒船漫赋
作者：孙继皋
朝代：明

爱此璠玙质，偏宜托酒船。直须酿沧海，长醉白云边。载月浮金谷，乘风度绮筵。美人何处隔，引满一鸣舷。
戏为元方送文如
作者：孙继皋
朝代：明

泪滴何如江水深，江潮来去日相寻。亦知不是长离别，其奈朝朝暮暮心。沼花惟有荷花红，卿比荷花又不同。爱得花开将结子，再三珍重五更风。
戏为元方送文如·其一
作者：孙继皋
朝代：明

泪滴何如江水深，江潮来去日相寻。亦知不是长离别，其奈朝朝暮暮心。
戏为元方送文如·其二
作者：孙继皋
朝代：明

沼花惟有荷花红，卿比荷花又不同。爱得花开将结子，再三珍重五更风。
戏调浦进士
作者：孙继皋
朝代：明

朱阁层层绮户开，今时碧玉号多才。相逢乍问郎年少，几度章台折柳来。十二楼中吹笛声，梅花落尽不胜情。夜深忘却公车诏，笑指灯前暗结盟。春风面面翠钿新，一片兰心好自亲。明日探花曲江院，知君遥属意中人。下却高楼欲别难，如花容貌倚栏干。悬知簪绂无多日，云雨翻将梦里看。
戏调浦进士·其一
作者：孙继皋
朝代：明

朱阁层层绮户开，今时碧玉号多才。相逢乍问郎年少，几度章台折柳来。
戏调浦进士·其三
作者：孙继皋
朝代：明

春风面面翠钿新，一片兰心好自亲。明日探花曲江院，知君遥属意中人。
戏调浦进士·其二
作者：孙继皋
朝代：明

十二楼中吹笛声，梅花落尽不胜情。夜深忘却公车诏，笑指灯前暗结盟。
戏调浦进士·其四
作者：孙继皋
朝代：明

下却高楼欲别难，如花容貌倚栏干。悬知簪绂无多日，云雨翻将梦里看。
摄山投岳上人房
作者：孙继皋
朝代：明

停策寺已暝，入门山更深。月来疑速客，云卧喜投林。访药扶衰态，巢松寄远心。尘踪转自惜，老始遂幽寻。
新正十一日施囧卿宅社集次龚方伯韵
作者：孙继皋
朝代：明

云黯春城夜，悬灯定几家。光摇十蓂叶，焰吐九枝花。簪盍星初聚，杯深雨亦嘉。白头思稚齿，叠鼓月中挝。
旅宿即事
作者：孙继皋
朝代：明

风雨河流急，维舟意若何。岸崩人住少，野泊客愁多。宦迹歌行路，乡心指逝波。江南此三月，烟景借渔蓑。
旅怀
作者：孙继皋
朝代：明

不见闽天路，依稀度越乡。心将潮共折，身与雁俱翔。渐远方言异，多愁客鬓苍。况逢桑梓暮，回望思何长。
春仲六日同黄伯传王元穆诸君山游晚观锡山塔灯纪兴
作者：孙继皋
朝代：明

五里山程一水通，布帆无恙信东风。何年松老翠欲滴，几树梅残粉未空。月吐寺门窥鬓白，灯围峰塔影波红。病馀此度才乘兴，半惜春违伏枕中。
春仲小园社集分得虾字
作者：孙继皋
朝代：明

遗荣无梦侍金华，幽事閒身一壑奢。齿分暮年增犬马，心怜春水长鱼虾。数声黄鸟求偏切，十里青山望不遮。社酒渐堪寻胜赏，东风早破碧桃花。
春仲毅翁方伯邀同顾太府贾观察吴光禄沈大令钱转运严侍御盛陆二山人城南看梅及暝悬灯树间绝胜时余病起
作者：孙继皋
朝代：明

瑶林绰约雪千株，病起追欢兴未孤。二月春风何逊阁，半坳斜日辋川图。城头列岫排青玉，花底繁灯涌夜珠。不惜深杯酬胜赏，支离衰骨愧人扶。
春仲风雨雪寒甚同黄伯传作分得窥字
作者：孙继皋
朝代：明

冷雨挟风紧，昨暄春日迟。物情应似此，天意总难窥。转忆冬晴好，差怜午雪垂。君看落梅处，不醉复何为。
春夜同彭兴祖山人集沈茂才宅得阴字
作者：孙继皋
朝代：明

奋雨还谁问，方春喜客寻。烟霞千里色，杯酒十年心。公子怜芳草，幽人恋故林。醉归无不可，残月落城阴。
春暮同朱光禄华鸿胪顾谢二徵君陈逸人泛五里湖
作者：孙继皋
朝代：明

五里湖流棹绿芜，郎官千载事堪符。波连大泽回天镜，树罨青山坐画图。樯底莺声春欲尽，席边鸥侣暖相呼。遗荣不浅他年兴，乞得君王一曲无。
春游即事
作者：孙继皋
朝代：明

春山携屐蹑云层，花气晴丝暖欲烝。藉草涧边红袖女，疏泉竹下翠微僧。川原万顷看回合，陵谷千年感废兴。沾醉不辞归棹晚，数声长笛月初升。
晓度仙霞岭关
作者：孙继皋
朝代：明

仙霞古峻岭，早起拂岩行。地想留丹灶，人疑到赤城。关寒飞鸟隔，山晓宿云平。闽海篮舆外，苍茫远度情。
晚行
作者：孙继皋
朝代：明

画舫轻于叶，飘飘日暮行。星随龙节度，日傍雉城明。岸树风全入，汀潮晚更生。无须叹劳役，昼夜总王程。
晚行呈建初山人
作者：孙继皋
朝代：明

千樯夹岸集如云，一苇中流鼓吹闻。月吐东风来海色，风摇南浦动波纹。王程乍向青徐度，使节遥从宛洛分。可是客星高傍斗，天边鸾鹤故为群。
晦日龚方伯社集看梅城南余病不赴
作者：孙继皋
朝代：明

花满横塘雪满枝，乐游争趁早春时。香山老识风流并，庾岭人疑月落迟。欢剧定知频进酒，兴来谁拟独吟诗。生怜病骨偏消瘦，愁听高楼玉笛吹。
暑夜同沈飞霞山人携具朱虚谷舟中分得中字
作者：孙继皋
朝代：明

维舟傍野树，嘉会几能同。月逗层阴出，溪回别港通。持杯谈往日，移夕欲当风。共有云萍惜，狂歌夜正中。
有怀管山人建初
作者：孙继皋
朝代：明

尽日风雨急，黯然千虑侵。不知江海客，何处酒杯深。萍水居难卜，云霄陆可沉。思之叹离索，一为赋愁霖。
朱竹
作者：孙继皋
朝代：明

亦是檀栾池上枝，何缘殊色污胭脂。轻阴却讶繁红藉，劲节难随大绛移。结实定为朱凤食，腾空堪作赤龙骑。多应血染湘妃泪，赋客梁园总未知。
杨村道中迟韩侍讲
作者：孙继皋
朝代：明

轻帆飏浅浦，日夕凉风吹。不见同行侣，悠然空尔思。沙平鸥鹭立，槛静水云移。可似金堤畔，相携入直时。
林御史筑堤成有纪
作者：孙继皋
朝代：明

儆予连岁轸皇情，四载亲劳使者行。芜草晴搴堤势固，麦苗春秀水痕平。东南载起全吴命，上下仍输大禹征。闻道河渠书已就，定知深计为苍生。
枣轩述怀叠前韵
作者：孙继皋
朝代：明

休沐堪除累，乘閒学养痾。北窗聊伏枕，南陌自鸣珂。静爱琴尊润，清怜雨露多。焚香邀紫翠，晒药入藤萝。碧草萦湘帙，朱花剪绛罗。石苔随意长，山鸟任情歌。舞罢非调鹤，书成岂换鹅。客应看竹至，敢拟问奇过。
榆林杜日章都护自署三教逸史索赠
作者：孙继皋
朝代：明

词场军垒万夫雄，舞剑称诗绝代工。绿鬓雅闻豪举遂，玄心早悟世缘空。新题秘记传三教，共识前身并陆通。莫向人间逃姓字，燕然终拟勒元功。
次韵赠黄琴士
作者：孙继皋
朝代：明

春色闭门深，囊琴客解寻。朱弦还古调，白雪几知音。空外寒泉响，天涯芳草心。相期弄岩月，吾已谢朝簪。
次龚观察毅所忧旱且苦催科得雨志喜韵时西方有警
作者：孙继皋
朝代：明

征赋频年总不禁，忍看云汉只轻阴。孤城五月愁炊玉，一夜千村慰雨金。已办丝竿乘野水，却防门巷阻秋霖。洗兵天意犹难问，听说西师泪满襟。
正月十一夜同陈明府诸君集王鸿胪彦贻宅分得江字即席作
作者：孙继皋
朝代：明

灯火动春光，酣来月过窗。世情悲白发，吾意忆沧江。肯惜金尊百，难逢玉舄双。何年五株柳，共系钓鱼艭。
江上迷渡
作者：孙继皋
朝代：明

江乡渺不极，风雨况迷津。自爱寻山径，何妨问野人。潮回愁欲暮，草湿想馀春。敢有飘零色，浮云客里身。
江行
作者：孙继皋
朝代：明

风色挂帆好，舟人倚棹歌。江光如绿酒，不饮奈君何。树密全浮嶂，鸥翻恰趁波。此方居可卜，吾欲问渔蓑。不作南游计，那知远客情。滩争水碓疾，风叠布帆轻。地势连闽越，山容幻雨晴。行行殊未已，烟树总前程。遵江泛轻舸，江浅挽仍推。帆影流云度，滩声骤雨来。川原寒自澹，钲鼓暮相催。借问天边雁，南飞几日回。
江行·其一
作者：孙继皋
朝代：明

风色挂帆好，舟人倚棹歌。江光如绿酒，不饮奈君何。树密全浮嶂，鸥翻恰趁波。此方居可卜，吾欲问渔蓑。
江行·其三
作者：孙继皋
朝代：明

遵江泛轻舸，江浅挽仍推。帆影流云度，滩声骤雨来。川原寒自澹，钲鼓暮相催。借问天边雁，南飞几日回。
江行其二
作者：孙继皋
朝代：明
体裁：五言律诗

不作南游计，那知远客情。滩争水碓疾，风叠布帆轻。地势连闽越，山容幻雨晴。行行殊未已，烟树总前程。
沁方初见月
作者：孙继皋
朝代：明

自从扬旆出青林，愁雨愁风驿路心。今夜河流看月出，流波千顷尽浮金。
淇水道中同事吴大行自蜀来会
作者：孙继皋
朝代：明

衔诏同时下凤皇，金符玉策照河阳。分携记得关云白，会合惊看路柳黄。益部星回车并入，延津龙起剑双翔。采风吾已惭周史，赖尔封书达建章。
清明日送冯贞白仪部奉使还朝
作者：孙继皋
朝代：明

折柳偏逢插柳辰，猗兰歌向握兰人。金尊别酒三千里，竹箭才名二十春。蓟阙风烟驰傅入，尧天日月转圜新。南宫旧席鹓鸾地，老愧清班珥笔身。
清湖道中晓起即事
作者：孙继皋
朝代：明

早起看江色，多愁雾雨侵。水容清照鬓，萍梗暗伤心。旅食赍粮远，人家绕树深。双鸥尔何意，飞傍一浮沉。
清源舟中钟方吉诸君追送因赋
作者：孙继皋
朝代：明

肯惜归帆憩，频呼别酒斟。浮云客子梦，落日故人心。岸树纷秋色，河流杂梵音。无官到处好，不待住中林。
游梅潭东西诸山
作者：孙继皋
朝代：明

绝岭沿湖度笋舆，轻阴浮翠雨晴初。千林香雪重重破，一路仙云片片舒。渐老春心游转王，催人霜鬓映全疏。岁寒薄有菟裘计，欲乞孤芳傍绮疏。
游玄墓山
作者：孙继皋
朝代：明

古路危梯石径悬，空王台殿俯诸天。灯明震泽千波净，香供梅花万树鲜。鹫岭尚传持世法，龙碑犹记赐诗年。登临未尽尘心断，欲上绳床问四禅。
湖上兴福寺
作者：孙继皋
朝代：明

入寺怜幽绝，呼尊坐郁盘。共贪佛日好，不畏松风寒。稚子收山果，残僧供野餐。犹云涧道古，停策暝中看。
湖上生日同丘士行诸友赋
作者：孙继皋
朝代：明

生朝五湖畔，系艇故人俱。礼佛投僧舍，寻山问野夫。病还馀狗马，閒尽狎鸥凫。村酒聊堪寿，秋风吹荻芦。
湖心亭坐月
作者：孙继皋
朝代：明

湖心亭子里，客到月初来。杨柳秋先落，芙蓉夜倒开。醉疑凌袜去，梦想弄珠回。渺渺波千顷，临流诗可裁。
炼魔台
作者：孙继皋
朝代：明

盘纡登绝巘，斜日在松萝。此地空台古，天风吹炼魔。潭虚龙亦定，境寂虎频过。蹇我多尘障，其如出世何。
照眉池
作者：孙继皋
朝代：明

君王当日爱蛾眉，照见蛾眉是此池。一自深宫春草没，空馀纤月下清漪。
独坐
作者：孙继皋
朝代：明

独坐空斋静，悠然太古心。日来亭己午，云过总成阴。山鸟乱鸣树，和风微动琴。平生寥落意，因以忆长林。
王元祯太学别余久矣一日谒余山堂遂赴留都试赋二绝句送之
作者：孙继皋
朝代：明

风尘不记别君年，烟雨重逢思渺然。试问交游湖海遍，何人能觅孝廉船。太学诸生旧有名，青衫彩笔老纵横。白门秋榜看题字，荆璧今翻上殿行。
王元祯太学别余久矣一日谒余山堂遂赴留都试赋二绝句送之·其一
作者：孙继皋
朝代：明

风尘不记别君年，烟雨重逢思渺然。试问交游湖海遍，何人能觅孝廉船。
王元祯太学别余久矣一日谒余山堂遂赴留都试赋二绝句送之·其二
作者：孙继皋
朝代：明

太学诸生旧有名，青衫彩笔老纵横。白门秋榜看题字，荆璧今翻上殿行。
王华云太学应赵明府聘校唐诗类苑还海上赠之
作者：孙继皋
朝代：明

李唐盛词赋，作者总如云。雅道千秋擅，王风一代闻。网罗心独苦，雠校力何勤。白雪名家尽，青藜秘阁分。删诗尊圣轨，观乐仰前芬。重客非关令，宗工解属君。艺林开宝藏，骚垒勒元勋。书就沧洲去，清尊忆论文。
甲马营驿
作者：孙继皋
朝代：明

当年赵祖生当王，甲马营中满室香。千年王尽香亦歇，甲马古营化为驿。我来泊此愁阻风，津头一望平原空。鸣蝉高树聒人耳，卫水劳劳西复东。古今成败那可说，云轻飙驰白日烈。身上黄袍讵有无，袖中禅草终磨灭。吁嗟营驿竟何常，蘼芜万里春茫茫。
留钱徵君思归
作者：孙继皋
朝代：明

那堪秋色里，容易别愁生。朝市非君意，乡原是客情。天寒一水阔，木落万山清。是处宜高隐，何须叹转萍。
病中忧旱
作者：孙继皋
朝代：明

病兼忧卒岁，旱岂为乾封。敢望观涛起，何当抱瓮从。支离应狗马，变化或蛟龙。天意犹难定，东南百万供。
登君山望江
作者：孙继皋
朝代：明

岸花江草几回新，十载曾游迹已陈。坐迥诸天当落日，闰逢三月尚馀春。潮从来往流终古，世亦浮沉叹此身。不见当年珠履客，空劳綵笔醉词人。
白凤汀太学自颍过访梁溪临别赠之
作者：孙继皋
朝代：明

尔来秋未暮，携酒翠微行。酌此惠泉冷，何如颍水清。路遥秋落木，节近想餐英。抚景兼离思，登临无限情。
确山道中有怀吴真阳
作者：孙继皋
朝代：明

秋烟渺渺动蘼芜，落日怀人一雁徂。总为河阳花色近，转令天畔月明孤。青山县郭知多少，紫气关门定有无。愁绝不堪频抚剑，恐惊风雨夜深呼。
社集以龚岳伯故中废累月矣元夕前一日施囧伯寻盟焉爰赋一律纪兴时严侍御初入社
作者：孙继皋
朝代：明

笛里山阳曲未终，灯前里社兴还同。春蓂应月开将满，火树侵星望若空。在野归人曾颂駉，入林佳客况停骢。因怜芳夜愁心减，一倍衰颜照酒红。
秋仲龚方伯旷适园社集蜀客雷樵阳全真适至分得先字
作者：孙继皋
朝代：明

蒲柳怯秋先，秋风水郭偏。过从乘暇日，摇落感流年。尊俎同人乐，烟霞静者缘。暮颜疑可驻，野客坐谈玄。
秋夜与林若抚即席赋得回字
作者：孙继皋
朝代：明

秋色空堂暮，商歌醉几回。西风响众壑，北斗下深杯。世路多荆棘，人才半草莱。沉冥无不可，衰飒暗中催。
秋尽日雨
作者：孙继皋
朝代：明

一自客咸秦，愁看落木频。秋随暮雨尽，寒入敝裘新。金马吾堪隐，雕虫老更亲。最怜窗外竹，萧瑟故人邻。
秋日史思善吴文仲二比部偶集斋中分得山字
作者：孙继皋
朝代：明

玉珂双并散朝班，人识明光奏赋还。春雪昨看华屋满，秋风偏放白云閒。佩将兰草香同握，望得金茎渴共攀。橐笔却怜违别久，重来仍是忆青山。
秋日同王典客顾孙二太学暨诸亲故游眺蓉湖庄二太学有作余亦嗣响
作者：孙继皋
朝代：明

秋原弭棹白云凉，剩石欹桐尚此堂。一壑烟霏非旧主，千秋风日自吾乡。芙蓉不断青湖色，薜荔曾萦锦砌香。为惜兴衰人尽醉，可堪渔笛送残阳。
秋日早朝
作者：孙继皋
朝代：明

圣主能勤御，臣心敢避痾。风传天上漏，云集晓来珂。鹓序鸣钟列，龙光接陛多。日临千月荚，烟覆万年萝。彩簇新齐仗，衣单旧赐罗。冠裾高蹈舞，鸟雀并讴歌。香散螭头鸭，车回鹭口鹅。遥瞻紫微里，隐隐翠华过。
秋日送郑督使还朝席上分得风字
作者：孙继皋
朝代：明

赴阙及秋风，秋筵落照中。别看岐路易，游忆曲江同。财赋元邦计，文章况国工。民艰烦手疏，归报大明宫。
立夏日同杨钱二孝廉浦进士黄公涧观泉遇王孝廉携美人文如文如擅新声赋十三韵
作者：孙继皋
朝代：明

春归已昨日，宴赏未应休。以我能行乐，诸君总好游。暖宜裁白苧，晴不载青油。路爱云山近，溪连夏木稠。襟怀容啸傲，胜槩复清幽。逸兴纵横并，良缘邂逅投。中贤行浊酒，何客坐飞流。公子思黄歇，佳人命莫愁。柳疑回舞态，莺剧转歌喉。佩可同心解，花因比貌羞。桃源成误入，竹径许淹留。及暮犹持烛，乘风且放舟。当尊肯惜醉，转眼易逢秋。
立秋日刘明府邀登天中塔绝顶
作者：孙继皋
朝代：明

灵标高倚碧霄中，极目苍茫眺望雄。地现火珠灯昼夜，天临多宝树西东。凉风一叶来桐柏，落日千山起雁鸿。仙舄从君冲欲去，惊心时序有飞蓬。
立秋日病
作者：孙继皋
朝代：明

伏枕仍今夕，开轩乍已秋。高梧片叶落，大火一星流。楚塞砧初动，齐纨扇欲收。因思故园鲙，强起赋登楼。
答
作者：孙继皋
朝代：明

南行江水清，不比渡黄河。青山两厓间，隐隐轻舟过。去时挽逆流，且喜东风便。归来水应驶，无风好放船。
答刘子玄孝廉
作者：孙继皋
朝代：明

以我趋朝日，逢君待诏年。大名时辈避，高唱国人传。往迹浮云散，离心乱柳牵。书来足慰藉，犹隔孝廉船。君昔罢公车，余寻下石渠。云天不可望，月旦近何如。薄宦堪中隐，明王好子虚。殷勤卒大业，青鬓莫令疏。别来频岁换，书到及春寒。落月劳相忆，因风劝强餐。寸心国士尽，端绮美人看。廷荐吾惭汝，儒冠何处弹。
答刘子玄孝廉·其一
作者：孙继皋
朝代：明

以我趋朝日，逢君待诏年。大名时辈避，高唱国人传。往迹浮云散，离心乱柳牵。书来足慰藉，犹隔孝廉船。
答刘子玄孝廉·其三
作者：孙继皋
朝代：明

别来频岁换，书到及春寒。落月劳相忆，因风劝强餐。寸心国士尽，端绮美人看。廷荐吾惭汝，儒冠何处弹。
答刘子玄孝廉其二
作者：孙继皋
朝代：明
体裁：五言律诗

君昔罢公车，余寻下石渠。云天不可望，月旦近何如。薄宦堪中隐，明王好子虚。殷勤卒大业，青鬓莫令疏。
答周元孚尚宝
作者：孙继皋
朝代：明

旧识行边使，曾烦尚玺臣。一为万里客，老却半生身。皓日孤怀耿，荒烟泪眼亲。颇闻新雨露，沾洒到流人。谪宦尔何久，休官我不迟。虽然千里隔，肯负百年期。世态江河异，閒身日月私。白云如可赠，亦足慰相思。书来云梦泽，问我五湖波。浩渺同明月，差池隔绛河。辟畦分雨竹，结屋带烟萝。东下江风便，扬帆试一过。
答周元孚尚宝·其一
作者：孙继皋
朝代：明

旧识行边使，曾烦尚玺臣。一为万里客，老却半生身。皓日孤怀耿，荒烟泪眼亲。颇闻新雨露，沾洒到流人。
答周元孚尚宝·其三
作者：孙继皋
朝代：明

书来云梦泽，问我五湖波。浩渺同明月，差池隔绛河。辟畦分雨竹，结屋带烟萝。东下江风便，扬帆试一过。
答周元孚尚宝其二
作者：孙继皋
朝代：明
体裁：五言律诗

谪宦尔何久，休官我不迟。虽然千里隔，肯负百年期。世态江河异，閒身日月私。白云如可赠，亦足慰相思。
答尹春寰真定守
作者：孙继皋
朝代：明

书传上谷雁来时，落日中原慰所思。守借一麾更重镇，名高三辅望襜帷。忧边郡阁亲调饷，怀古军城不废诗。分虎画麟同日事，使君身自系安危。
答邹缮部病中赠余枣轩新成不能过赏之作
作者：孙继皋
朝代：明

不是恋簪裾，风尘暂结庐。苔深长者辙，竹引故人书。夜月寒相照，秋花晚更疏。天涯同病在，乘兴意何如。
管山人携具枣轩同钱徵君分得年字
作者：孙继皋
朝代：明

为爱风林竹，高阳度酒船。蝉声连薄暮，花气入流年。片月窥人出，双星带客悬。宁辞永夜酌，一醉阮生贤。
管建初山人从黄太史游嵩少诸山赋赠
作者：孙继皋
朝代：明

名山千古郁相望，著屐归来鬓未苍。二室玉花飞翰墨，中嵩云气湿衣裳。高僧诀向峰头授，太史书宜石上藏。十载尚平游岳梦，逢君先为乞琼浆。
精卫
作者：孙继皋
朝代：明

精卫精卫，朝衔西山木，暮衔西山石，去填东海头。东海常年流，吁嗟，东海之流有时尽，只恐西山一日化为海水何时收。
经北邙山
作者：孙继皋
朝代：明

朝望北邙山，暮行北邙道。山空不见人，原上多青草。忆昔当年送葬时，衣冠车马纷纭随。珠襦玉匣哀不足，歌声薤露何其悲。一朝京洛风尘改，转眼豪华不相待。冢畔狐狸昼稳眠，隧前羊虎亦安在。凄凉往事事已休，生怜万古一荒丘。青春不随绿树歇，白日空照黄河流。人生有生会有死，死生聚散亦常尔。况彼勋名与富贵，直视浮云等流水。吁嗟乎，吁嗟乎，王侯将相无代无，胡不试看北山隅。
自仙蠡入舟见菊花得南字
作者：孙继皋
朝代：明

十月尚秋色，清潭菊影涵。船香众客醉，花品野人谙。波动鸥凫没，天空鸿雁南。平生岁寒意，潦倒为君谈。
自洛入少林寺
作者：孙继皋
朝代：明

行行渡洛水，冉冉入云林。东指三花树，西来一苇心。鹤归缑岭寂，龙卧镜潭深。此处千峰乱，高僧偈可寻。
舟中漫兴
作者：孙继皋
朝代：明

客去渺何许，遥空野屿浮。讵乘新涨发，不为好山留。黍馌孤村午，松醪五月秋。哀蝉响高树，寥落一维舟。彩鹢去仍还，青林许共攀。愁翻因止酒，病不碍登山。古寺苍藤路，飞泉白石湾。何妨住十日，与尔听潺湲。
舟中漫兴·其一
作者：孙继皋
朝代：明

客去渺何许，遥空野屿浮。讵乘新涨发，不为好山留。黍馌孤村午，松醪五月秋。哀蝉响高树，寥落一维舟。
舟中漫兴·其二
作者：孙继皋
朝代：明

彩鹢去仍还，青林许共攀。愁翻因止酒，病不碍登山。古寺苍藤路，飞泉白石湾。何妨住十日，与尔听潺湲。
舟行得游字
作者：孙继皋
朝代：明

病眼豁遐瞩，素心酬薄游。川原如往日，风气尚馀秋。农穫知天意，军兴费主忧。江湖倘无恙，吾计足扁舟。
舟行苦热
作者：孙继皋
朝代：明

亦解舟行好，其如却暑难。人非游洛并，节似渡泸看。梦失千山雨，樽虚十日寒。何当兔园雪，薄洒使臣冠。
舟行限帆字
作者：孙继皋
朝代：明

画舫压春帆，春深换客衫。流波回叠鼓，远翠落千岩。草暗青湖合，鱼翻白鸟衔。官程行自稳，不问路仙凡。
花朝后一日王彦贻黄清父姜固孟同集枣轩分得欢字
作者：孙继皋
朝代：明

月引谈天兴，春留卜夜欢。柝声沉远戍，花信怯馀寒。梦自依温树，游堪理木兰。平生去住意，寥落为君弹。
苦旱
作者：孙继皋
朝代：明

善病堪高卧，何当岁大祲。云兴万户望，露祷一人心。有待疑天意，无聊想陆沉。祇忧鸡骨瘦，何以厌桑林。
范东生戚不磷见访留饮玉兰花下限悬字
作者：孙继皋
朝代：明

二妙同心者，重逢叹隔年。清言坐花下，皎皎似相怜。白雪含风舞，瑶林嵌石悬。酒香君且住，休负艳阳天。
蒙恩省觐发京
作者：孙继皋
朝代：明

恭承紫诏辞三殿，却望金门隔九天。归去晨昏亲舍近，向来日月主恩偏。寒柯落叶关河晚，短剑轻囊道路便。恋阙趋庭无限意，将因寿酒祝尧年。
被谤获雪感恩难言聊赋二首用当出涕
作者：孙继皋
朝代：明

回首风烟莽畏途，惊魂堪向九阍呼。一文肯许金钱送，万死甘从斧钺诛。事定浮名乡党在，时清公道庙堂扶。终惭蹇劣生无补，径寸贞心欲化珠。自从束发滥朝簪，细数君恩一一深。微服颇冯三献玉，空囊肯爱四知金。箧书贝锦诚何意，白日青天是此心。元老只今怜国士，云霄北望涕难禁。
被谤获雪感恩难言聊赋二首用当出涕·其一
作者：孙继皋
朝代：明

回首风烟莽畏途，惊魂堪向九阍呼。一文肯许金钱送，万死甘从斧钺诛。事定浮名乡党在，时清公道庙堂扶。终惭蹇劣生无补，径寸贞心欲化珠。
被谤获雪感恩难言聊赋二首用当出涕·其二
作者：孙继皋
朝代：明

自从束发滥朝簪，细数君恩一一深。微服颇冯三献玉，空囊肯爱四知金。箧书贝锦诚何意，白日青天是此心。元老只今怜国士，云霄北望涕难禁。
西湖杨柳枝词
作者：孙继皋
朝代：明

西湖十月烟水平，游船两两趁风轻。不知春满桃花岸，多少女郎连袂行。西湖十月暖风吹，游客乘船醉不辞。日落波停山掩黛，却怜西子罢妆时。湖边无数古禅林，尽是游人与布金。日晚西山钟磬发，随风远近到湖心。江南十月早寒催，杨柳千条叶半摧。閒杀六桥堤上路，月明不见踏歌来。
西湖杨柳枝词·其一
作者：孙继皋
朝代：明

西湖十月烟水平，游船两两趁风轻。不知春满桃花岸，多少女郎连袂行。
西湖杨柳枝词·其三
作者：孙继皋
朝代：明

湖边无数古禅林，尽是游人与布金。日晚西山钟磬发，随风远近到湖心。
西湖杨柳枝词·其二
作者：孙继皋
朝代：明

西湖十月暖风吹，游客乘船醉不辞。日落波停山掩黛，却怜西子罢妆时。
西湖杨柳枝词·其四
作者：孙继皋
朝代：明

江南十月早寒催，杨柳千条叶半摧。閒杀六桥堤上路，月明不见踏歌来。
观稻
作者：孙继皋
朝代：明

仲夏山中来，山田才插秧。今来凉风至，稻苗舒且长。借问田间叟，岁倘在金穰。田叟前致辞，皇天德难量。自从东作齐，不悭水与浆。车床卧东壁，车斗閒前场。稂莠既已除，螟蟊亦潜藏。瀰瀰平畴绿，郁郁遥相望。再过八九日，午风稻花香。消长理庶有，救此连岁荒。感君殷勤问，为君竭中肠。不愁无佳谷，数口亮不妨。但恐刈未了，催租吏下乡。
解钱徵君自嘲以入贺长至故
作者：孙继皋
朝代：明

几年披发学垂纶，此日抠衣谒紫宸。莫以素心翻自诧，金门元有隐沦人。阳归仙仗觉春浮，野服何人见冕旒。自是无心能玩世，故山猿鹤未应愁。含元殿下五云新，观阙中天日月亲。圣主可知能得士，巢由今已共称臣。
解钱徵君自嘲以入贺长至故·其一
作者：孙继皋
朝代：明

几年披发学垂纶，此日抠衣谒紫宸。莫以素心翻自诧，金门元有隐沦人。
解钱徵君自嘲以入贺长至故·其三
作者：孙继皋
朝代：明

含元殿下五云新，观阙中天日月亲。圣主可知能得士，巢由今已共称臣。
解钱徵君自嘲以入贺长至故·其二
作者：孙继皋
朝代：明

阳归仙仗觉春浮，野服何人见冕旒。自是无心能玩世，故山猿鹤未应愁。
读杨大谏理荒疏有感
作者：孙继皋
朝代：明

十疏回天足雨霖，传来一读一沾襟。艰危旱后安邦计，辛苦行边吁阙心。恩到阳春回使节，身归霄汉领朝簪。皂囊更借筹边急，闻说烽烟紫塞深。
读观察南归藁有赠
作者：孙继皋
朝代：明

汉廷循吏不如君，渤海声名天下闻。归路几人操白雪，畏途从古叹浮云。身疑去国非神武，恩许移官故惠文。才大可知推毂近，羽书西塞正纷纷。
谒二祖
作者：孙继皋
朝代：明

古殿依晴嶂，慈云对夕禅。衲从初祖授，灯自上方悬。大法还谁悟，真空不可传。惟馀洞中雪，寂历洒诸天。
谒初祖
作者：孙继皋
朝代：明

云开初祖殿，清磬礼香筵。座拥三花净，灯明几叶禅。山屏围积霭，石室泻流泉。欲问西来意，松风一洒然。
谢汪伯玉柳杯之赠二首
作者：孙继皋
朝代：明

黄玉深深贮紫霞，美人将寄自天涯。应知陶令门前柳，好与閒人醉菊花。河桥杨柳郁青青，折尽长条送远行。剖得枯瘿仍佐酒，阳关一曲一伤情。
谢汪伯玉柳杯之赠二首·其一
作者：孙继皋
朝代：明

黄玉深深贮紫霞，美人将寄自天涯。应知陶令门前柳，好与閒人醉菊花。
谢汪伯玉柳杯之赠二首·其二
作者：孙继皋
朝代：明

河桥杨柳郁青青，折尽长条送远行。剖得枯瘿仍佐酒，阳关一曲一伤情。
谢管山人惠武夷茶
作者：孙继皋
朝代：明

病渴惟高枕，谁将茗叶分。色馀仙穴润，香供隐人芬。啜似餐丹露，烹疑煮碧云。清风北窗下，忽见武夷君。
豫让桥
作者：孙继皋
朝代：明

西风肃肃水萧萧，千古人称豫让桥。死去肝肠明白日，生前侠烈动青霄。肯令友识心偏苦，请得君衣恨未消。多少临流国士泪，忠魂寂寞不堪招。
贾弘庵观察山园社集玉兰花下得南字
作者：孙继皋
朝代：明

莺花二月满江南，选胜开尊此地堪。九畹飘香分映玉，群峰舞黛对抽簪。横塘鼓吹喧游棹，上界钟声礼法龛。人醉瑶林归路晚，还携茗椀试甘泉。
贾弘庵观察山园社集玉兰花下得南字
作者：孙继皋
朝代：明
体裁：七言律诗

莺花二月满江南，选胜开尊此地堪。九畹飘香分映玉，群峰舞黛对抽簪。横塘鼓吹喧游棹，上界钟声礼法龛。人醉瑶林归路晚，还携茗碗试甘泉。
赋得五云多处是三台送许令公应朝
作者：孙继皋
朝代：明

三台星朗五云鲜，万国朝正向九天。陛拥郎官元列宿，台书太史总非烟。玑衡望里祥光合，环佩声中瑞霭缠。曳履旧惭曾践斗，随君心到玉皇前。
赠倪相士
作者：孙继皋
朝代：明

几载春风别上林，逍遥吾已入山深。凭君照胆玄经在，未必能窥野鹤心。
赠冯太史琢庵归省
作者：孙继皋
朝代：明

冰衔刚署领簪裾，诏许宁亲下石渠。过里殊荣看拥传，趋庭新庆傍悬舆。经曾旃厦勤翻后，彩是金绯赐著初。知道乘春瓯卜近，亲承温语在仙居。
赠华上林中宇二绝句
作者：孙继皋
朝代：明

拜得新衔隶上林，春风管领夹城深。柏梁一自词臣集，应制荣华直到今。赀郎何必汉长卿，汝亦凌云擅大名。莫以清时无狗监，几人曾听上林莺。
赠华上林中宇二绝句·其一
作者：孙继皋
朝代：明

拜得新衔隶上林，春风管领夹城深。柏梁一自词臣集，应制荣华直到今。
赠华上林中宇二绝句·其二
作者：孙继皋
朝代：明

赀郎何必汉长卿，汝亦凌云擅大名。莫以清时无狗监，几人曾听上林莺。
赠吕布衣
作者：孙继皋
朝代：明

老随萍叶泛沧洲，曾佐莲花幕里筹。上坐谈兵空日月，名山采药自春秋。岳楼几醉仙人酒，齐舍休弹剑客缑。不以时违思辟谷，帷臣亦伴赤松游。
赠吴云庵
作者：孙继皋
朝代：明

辞家远作采真行，踪迹三年滞一城。袖有青囊山鬼避，方馀金匮市儿迎。姓名尚许寰中识，妻子何妨谷口耕。待得丹成生羽翰，白云黄鹤望吹笙。
赠周中丞召贰南司徒五十韵
作者：孙继皋
朝代：明

熙洽逢明后，匡扶仗老臣。专征雄斧钺，独坐肃冠绅。建社尊丰镐，生神肖甫申。践扬观德业，酝藉足天人。博物张华志，图经郭璞珍。龙韬樽俎辨，鸿宝枕书新。文武经邦手，安危许国身。画江劳作镇，比屋跂来巡。下令军容改，恢纮帝臬陈。望风奔墨吏，就日变黎民。何物孤雏似，翻同桀犬狺。震惊陵庙逼，骚动楚襄邻。借箸应无敌，提戈合有神。指挥鱼鸟列，面缚虎豺蹲。露布裁丹笔，宵衣慰紫宸。歼魁分玉石，赏士出金银。警息潢池日，欢回泽国春。天疑未厌祸，旱苦迫相因。忍见中原坼，愁看大海尘。商歌激云汉，雩舞畏星辰。此际须安辑，当机倍苦辛。抚摩宣泽远，痛哭上章频。禁掖中郎节，恩波太府缗。纷纶覃禹服，浩荡极尧仁。握斗心能运，为霖事已真。感时思献策，咨瘼欲沾巾。下上规田赋，东南籍富贫。租庸两税覈，积蓄九年臻。疏凿勤沟洫，关河禀石钧。河渠书井井，会计录粼粼。填阙师刘晏，投壶慕祭遵。减驺人化德，买犊俗还淳。根本归磐石，纲维挈要津。一分宽是惠，三尺法能伸。道契当开泰，功高为拯屯。度支新命重，留守旧都亲。万旅云屯壮，千仓露积匀。近闻忧发粟，谁拟学投醇。兵食由来急，丰凶每不伦。那堪怜拔距，却忘起悬鹑。求谤初传木，思危等厝薪。诏书耆老泣，盐铁大夫询。乡月行逾迥，民风语易颦。鬓苍周闵恤，心赤裕经纶。诹野伤涂血，登朝想抗鳞。南邦空忆召，河内不留恂。厦覆叨帡庇，庐居习隐沦。若为瞻赤舄，无处挽朱轮。政化来鸣凤，仪刑去画麟。惟馀岘首上，终古斗嶙峋。
赠李侍御尊公七帙
作者：孙继皋
朝代：明

白发沧江上，三朝百岁人。花间留胜事，李下识前身。经术高贤嗣，才名弱齿臻。匣尊鸾诰重，庭舞豸袍新。玉杖初传赐，瑶卮不记巡。蟠桃呈永日，霜橘荫馀春。暮景鸥盟固，仙龄鹤算均。犹闻颂嵩岳，欢动两河民。
赠李参军兄弟自凤阳弃官归四明
作者：孙继皋
朝代：明

挂冠何日返荆扉，携手云林世所稀。家在淮南搴桂去，身同贺监乞湖归。池塘梦是王孙草，荷芰裁为隐士衣。多少五陵裘马客，秋风閒却钓鱼矶。
赠楚孝子无学居士
作者：孙继皋
朝代：明

百里双亲隔夜台，三春寸草折寒灰。伤心易老乾坤窄，归骨重埋道路哀。宿伴空山思转剧，泪沾新冢梦初回。遥知周匝松楸外，两两青天吊鹤来。
赠沈禹门先生
作者：孙继皋
朝代：明

才名蚤岁似相如，白发青衫老著书。门对五湖高士宅，家留八咏隐侯居。閒情落月酣歌外，世事浮云感慨馀。著屐便思随杖屦，挂冠吾亦解银鱼。